Datasets:

arbml

/

MArSum

like 0

Follow

Arabic Machine Learning 260

أكدت جمهورية كوريا دعمها لجهود هيأة الأمم المتحدة للتوصل إلى حل سياسي لقضية الصحراء. وقد اعترفت كوريا بجهود المغرب لإيجاد حل للنزاع حول الصحراء المغربية. كما رحبت جمهورية كوريا بعودة المغرب إلى منظمة الاتحاد الإفريقي، وبإمكانية انضمامه للمجموعة الاقتصادية لغرب إفريقيا (إيكواس). واعتبر الوزير الأول الكوري بالنموذج المغربي، في لقاء جمعه بنظيره سعد الدين العثماني، أن عودة المغرب هاته، خاصة بالنظر إلى السياسة الإفريقية التي يعتمدها المغرب في ظل التوجيهات الملكية للملك محمد السادس، تشكل خطوة أساسية لضمان الاندماج والاستقرار والتنمية في إفريقيا.

كوريا داعمة المغرب على الصحرا ديالو

الرابور عمر السهيلي المعروف بديزي دروس حط فيديو عبر خاصية الستوزي فانستگرام ديالو، بان فيه انه تلاقا البارح الاثنين مع الفنان المشهور بلقب “النورس” في فرانسا. هاد اللقاء هو تأكيد أن العافية لي شاعلة بيناتهم طفات بعدما توجهو اتهامات لديزي دروس بالشفرة. واحد الجملة استعملها النورس في ديسك قديم ديالو وهو “كينكستر عربي”، وخداها ليه ودارها في أغنيتو الأخيرة “air max”. الجمهور كان طلب من النورس يجاوب ديزي ويكلاشيه حيت خدا ليه كلامو، لكن هو رفض واعتبر الأمر تكريم كثر منو شفرة ومبغاش يدخل معاه في الحرب، لأن الأمر كيدخل فاللعبة ديال الراب. واللي ما كيعرفش النورس هو مول أغنية جينيريك مسلسل ساعة فالجحيم، وأغنية مسلسل وعدي، وهو اللي صوب مع البيگ ألبوم مغاربة حتى لموت، وزيد وزيد…

بعد الاتهامات بالشفرة.. ديزي دروس تلاقا بالنورس وطفات العافية

أطاحت عملية مراقبة روتينية بالسد القضائي في مدخل مدينة صفرو بعصابة متخصصة في سرقة ضيعة ملكية بنواحي الإقليم. وقالت المصادر لـ”كَود” إن عناصر الشرطة أوقفوا سيارة كانت بصدد الدخول إلى المدينة وعلى متنها 4 أشخاص. وقامت عناصر الأمن بعملية تفتيش السيارة والأشخاص، فعثروا بحوزة أحدهم على سلاح أبيض من الحجم الكبير عبارة عن “سيف”. وتبين، من خلال البحث معهم، أن هؤلاء الأشخاص يشكلون عصابة متخصصة في سرقة ضيعة ملكية بنواحي إقليم صفرو، حيث كانوا يسرقون بعض ثمارها، بتواطؤ مع حارس الضيعة والذي تم توقيفه بدوره. وقالت المصادر نفسها لـ”كَود” بأن النيابة العامة بمحكمة الاستئناف بفاس أمرت بوضع الموقوفين، أمس الأحد، تحت الحراسة النظرية لفائدة البحث، في انتظار تقديمهم أمامها لاتخاذ المتعين قانونا.

نواحي صفرو.. بالصدفة طاحت عصابة موالفة كتشفر الفاكية من فيرمة ملكية

شي كمامر ما كيحشموش. بحال سعيدة شرف. طالعة واكلة نازلة واكلة. عراسات وسهرات وكلشي كيتخلص فيه كاش. طبعا ما كتخلصش الضرائب لبلادها. كتعرف غير تشري الديور. عزيز عليها الياجور. هاد السيدة اللي دارت بزافت لفلوس على ظهر الصحرا واخا ما عندها علاقة بيها. بنت قلعة السراغنة غرقات ليها الطونوبيلة فكازا بسباب الشتا خرجات فحسابها فانستكَرام وقالت فيه: “اش هاد الحالة في كازا، ليديك كتعرف تجي غير تتخلص، ما تعرفش دير للناس حل”. سعيدة شرف خرجات في الشركة المسيرة للتطهير في العاصمة الاقتصادية، واضافت في الفيديو: “أنا غرقت في لشارع كبير يعلم الله حال الناس لي في الأحياء الضيقة”. انتي خلصي غير اللي خاصك تخلصي من واجبات لدولتك لمدينتك عاد يمكن ليه تهدري وتحلي فمك. الله ينعل اللي ما يحشم. بحالها بحال هاداك الصويري ولاو ملايرية كبار بزاف بزاف. فدول عندهم الصرامة فالضرائب كون قزبوهم.

ما كتحشمش. اش من ضرائب كتخلص. سعيدة شرف غرقات ليها طوموبيلتها ففيضانات كازا. وها ميساجها لـ”ليديك”: كتعرفو غير تخلصو – تدوينات

“ناتاشا ابونتي natasha aponte” هي مانكان امريكية تعرفت على 120 واحد عبر تطبيق “تيندر”، ودارت معهم في نفس المكان ونفس الزمان. ملي جاو ما فاهموا والو، طلعت للخشبة وبدات تخطب عليهم، شرحت ليهم البلان وبدات كتعطي الشروط ديالها مثلا لي سميتو طوم يمشي فحالو ولي صلع يمشي فحالو من بعد دارت ليهم تشالانج ديال الجري والطراكسيون باش في الأخير تختار لي بغات.

هادي الي عبرات. مريكانية دارت رونديفو مع اكثر من 100 راجل ف”تيندر” فنفس البلاصة وبدات تعزل فيهم واحد بواحد(صور)

ذكرت تقارير إخبارية، أن القوات المغربية المكلفة بحماية المنفذ الحدودي المجاور لشاطىء تراخال منعات زوال اليوم الاثنين عشرات المهاجرين باش يحركو عومان لـ سبتة المحتلة. هاذ الشي خلا “لاگواريا سيبيل” يعلنو حالة استنفار في المنطقة. هاذ المحاولات كانت عند حاجز الأمواج الحدودي تراجال، بعد تجمع العديد من الأشخاص على الجانب المغربي وحوالي 10 منهم دخلو للبحر، لكن القوات المغربية اعترضتهم قبل ما يوصلو لساحل سبتة المحتلة.

لحريگ لسبتة: السلطات تدخلات هاد المرة

قدر الفنان أيمن السرحاني يحقق نسبة مشاهدة مرتفعة لكليب أغنيتو الجديدة في ظرف قصير. وقدرات أغنية السرحاني “طلعتك بزاف” أنها تحقق 10 مليون مشاهدة على قناة المغني في يوتوب في ظرف 72 ساعة، وحتلات الطوندونس لمدة يومين. أيمن السرحاني غبر واحد المدة على الساحة الفنية وما حطش الجديد لمدة أكثر من عام، وبعدها قرر يصدر الجديد ديالو.

ف 4 ايام.. أغنية السرحاني شادة الطوندونس ب10 مليون مشاهدة -فيديو

المانكان البريطانية كامبل ناومي علنات البارح أنها ولدات بنتها الأولى وهي في سن 50 عام. الخبار دار البوز في العالم الإفتراضي، لأنها ماشاركاتش خبر حملها بمرة، حتى جات المفاجأة فاش قالت أنها ولدات. الجدل وصل حتى للمغرب وكاين اللي شبه هاد القصة بالبوز اللي خلقاتو الفنانة لطيفة رأفت ملي ولدات بنتها “ألماس”. وكتبات ناومي في تعليق على تصويرة نشراتها فصفحتها ب “تويتر”: “أعجوبة صغيرة ومدهشة اختارتني باش نكون ماماها. هادا شرف كبير. الكلمات مايقدروش يوصفو الرابط القوي اللي كيجمعني بيك أبنتي..”. ولحد الآن ماكشفاتش المانكان على السمية اللي ختارت لبنتها، ولا تاريخ ولادتها.

عاشت تجربة بحال لطيفة رأفت.. المانكان ناومي كامبل ولدات والخبر داير حالة فـ الأنترنت – تغريدة و تصويرة

أي حكومة كتحتارم راسها وكتمثل الشعب بصح، فراه فحادثة بحال ديال إيجوكاك ضروري غادي ينتاقلو مسؤولين كبار لعين المكان ويوقفو على عملية الإنقاذ أو إستخراج الجثث، طبعا هوما ماغاديش يرجعوهم للحياة ولكن على الأقل غادي يبينو للمغاربة وللعالم أن المواطن المغربي عندو قيمة وماشي مجرد حشرة يكفي ستاتو في فايسبوك لنعيه، الكوارث الطبيعية كتوقع فالعالم كامل، ولكن في الدول لي عندها حكومات كتحتارم مواطنيها وفي خدمتهم، كنلقاو المسؤولين وسط الحدث، وكاين لي يوقف الكونجي ويوقف أي حاجة ويحضر حيت الواجب ديالو هاداك، طبعا الحضور ديالو راه غير رمزي وماغادي يغير من هول الكارثة والو، ولكن على الأقل كيبين القيمة ديال المواطن والواجب ديال الدولة إتجاهو. قيمة المواطن فشي بلاد كتبان من تفاعل الدولة معاه فالكوارث والأحداث المؤلمة، وكيفاش كيكونوا الساسة والمسؤولين ديال ديك البلاد حاضرين فعين المكان ومشرفين على العملية شخصيا، التراب يردم خمسطاش لمواطن في منطقة نائية وسيلتهم الوحيدة للنقل هي النقل المزدوج لي كيغامر براسو فكل فاياج باش يفك العزلة على دوك الناس، هادي حادثة تقدر توقع فاي بلاد، الصين لي دولة عظمى ديما عندهم إنجراف التربة فشي مناطق على قرى بأكملها، الدولة ماشي مهمتها تمنع الكوارث الطبيعية ولكن مهمتها أن تحد من الضرر ديالهم على المواطنين وعلى البنية التحتية، ومهمتها أنها تنشأ بنية تحتية لي تقدر تصبر لبحال هاد الكوارث أو على الأقل تقلل من أخطارهم، ولكن هنا لا هادي لا ديك. العثماني لي رئيس الحكومة ديال بلاد وقعات فيها كارثة طبيعية أدت لمقتل خمسطاش ديال المواطنين إكتفى بنعيهم بستاتو فالفايسبوك، هنا كتعرف بلي بزاف ديال مغاربة الهامش غير زايد ناقص عند الحكومة، وكتعرف بلي رئيس الحكومة براسو راه غير زايد ناقص، حقا تاواحد مكان كيتسنى منو يدير شي تحرك أو مبادرة، ولكن على الأقل يهدر يعبر يبين على الحزن ديالو على التضامن راه أمهات هادو لي ماتو وأطفال تيتموا، وماتوا بسباب قلة شي وقلة الخيارات وبسباب إنتمائهم للهامشن وعلى الأقل تحتارم أرواح هاد المواطنين وتتحرك الحكومة ولو غير رمزيا باش يعرفو الناس أن حياة المغاربة ماشي رخيصة حتى لهاد الدرجة.

أي حكومة كتحتارم راسها وكتمثل الشعب بصح فراه فحادثة بحال ديال إيجوكاك ضروري غادي ينتاقلو مسؤولين كبار لعين المكان.. طبعا هوما ماغاديش يرجعوهم للحياة ولكن على الأقل غادي يبينو للمغاربة وللعالم أن المواطن المغربي عندو قيمة

بعدما تلغاو التراويح وصلاة العيد، قام الملك محمد السادس، مرفوقا بولي العهد الأمير مولاي الحسن، والأمير مولاي رشيد، اليوم الأربعاء 20 ماي 2020، بإحياء ليلة القدر عن بعد. وبهاد المناسبة الدينية، أدى الملك العشاء والتراويح. كما قام وزير الأوقاف والشؤون الإسلامية بختم صحيح البخاري بين يدي الملك. محمد السادس، اختار إحياء ليلة القدر بهاد الطريقة، في إطار احترام الحجر الصحي، والالتزام بالتدابير الوقائية والاحترازية، اللي اتخذتها بلادنا لمواجهة جائحة فيروس كورونا”. وهادي أول مرة يتم فيها احياء لـ”ليلة 27″ بطريقة التباعد الاجتماعي، منذ تولي الملك العرش.

بسباب “كورونا”.. الملك احيى ليلة القدر عن بعد لاول مرة منذ توليه العرش

ابعد ايرفي رونار مدرب المنتخب المغربي لكرة القدم عميد المنتخب بنعطية عن التشكيلة الرسمية للي غادية تواجه الصبليون. هاد الشي للي بان فالتشكيلة اللي وزعوها وهي التشكيلة الرسمية على الصحافيين فملعب كالينينكراد. بنعطية خدا بلاصتو فالدفاع سايس والعميد خداها بوصوفة هاد الابعاد جا بعد تصريحات بنعطية اللي هاجم فيها مصطفى حجي بلا مناسبة وقال باللي الفرقة بينات على حنة يديها حتى اللي كيضربوها من المحيط القريب التشكيلة الرسمية للمغرب هي منير الكجوي واشرف حكيمي ومانويل دا كوسطا وغانم سايس وحكيم زياش وكريم الاحمدي ويونس بلهندة وخالد بوطيب ومبارك بوصوفة ونور الدين امرابط ونبيل درار اما اسبانيا فداخلة ب دي خيا وكارباخال وبيكي وبوسكيت وانييستا وتياگو وراموس والبا وكوسطا وسيلفا وايسكو

ها المشاكل بداو. العميد بنعطية طار من التشكيلة الرسمية ضد اسبانيا

كبريات الصحف البلجيكية اليوم كلها هضرات على التجنيد الاجباري اللي غادي يكون ف المغرب و تساءلو واش الشباب البلجيكي اللي عندو جنسية مغربية تاهو معني بهاد القضية. “لالبير” قالت ان تجمع ف بروكسيل فيه بزاف من النشطاء السياسيين المغاربة غادي يديرو ائتلاف ضد التجنيد.. فيما كتبت التلفزة العمومية rtbf على موقعها ان القانون اللي صادق عليه البرلمان المغربي مافيه تا اشارة الى ضرورة اجتياز التجنيد من طرف الجالية المغربية ف الخارج و انه غامض من هاد الناحية. لكن مصدر من السفارة المغربية ف بروكسيل قال لنفس الموقع ان شباب الجالية غير معني بتاتا ولكن غير الا بغاو يديروها بشكل تطوعي وماشي اجباري بالنسبة ليهم

شباب الجالية ماشي معني بالتجنيد الاجباري

الرئيس الأمريكي دونالد ترامب، عين رسميا، اليوم الجمعة، العالم المغربي منصف السلاوي على رأس اللجنة اللي غادي تلقى لقاح ضد فيروس كورونا وغادي يساعدو فهاد المهمة الجنرال اربعة نجوم گوسطاف بيرنا. وقال ترامب، فمؤتمر خلية الأزمة الأمريكية حول تطورات فيروس كورونا المستجد: منصف السلاوي عالم متميز فمجال اللقاحات، ومعترف بيه عالميا، لقى 14 فاكسان، هذا رقم كبير!، فالعشر سنين اللي دوز فالقطاع الخاص، وهو واحد من اكتر الناس المحتارمين فمجالهم فالعالم، وغادي يعاونا فمواجهة كورونا. وأكد منصف السلاوي انه ثايق بأن لجنة “Operation warp speed” غادي تلقى فاكسان من هنا اواخر2020، واضاف: المعلومات اللي شفت وحللت عطاتني ثقة كبيرة انه ممكن نلقاو لقاح دغيا، وغادي نقدرو نوفرو ملايين من جرعات اللقاح من هنا نهاية 2020، وغانسرعو عملية إنتاج الدوايات فهاد الفترة، والرئيس الأمريكي صفق عليه.

الرئيس الامريكي عين رسميا منصف السلاوي باش يلقى لقاح ضد كورونا.. ترامب: السلاوي عالم متميز ومعترف بيه ومحترم عالميا فمجال اللقاحات غادي يعاونا فمواجهة الفيروس – فيديو

قال السيناتور، جاك رييد، عضو اللجنة العسكرية التابعة للكونگرس الأمريكي، ان الرئيس الأمريكي، دونالد ترامب كذب في مايخص داكشي اللي توصلات ليه وكالة الاستخبارات الأمريكية “CIA” بقضية مقتل الإعلامي السعودي، جمال خاشقجي فقنصلية بلادو في إسطنبول، في أكتوبر الماضي. وقال السيناتور فمقابلة ديالو مع CNN ردا على سؤال واش ترامب كيكذب حول تقرير الـCIA: “نعم، تقرير الـCIA توصل إلى نتيجة بدرجة عالية من الثقة، وهي أعلى درجة من الدقة وكيستاند على حقائق وتحليلات..” وتابع قائلا: “كنظن أن ترامب كيسحاب ليه عندو ترتيبات معينة فالمنطقة مع السعودية، وغادي يتصرفو وفقا لمصالحهم بالإضافة إلى مصالح الولايات المتحدة الأمريكية، وترامب راه هدر على الفلوس اللي كيكبو فأمريكا، وكنظن أنه أمر مبالغ به.. والرئيس حط راسو فموقف غير مستقر بحيث مايقدرش دابا يشوف التقارير الاستخباراتية بصورة منفصلة ويتوصل إلى خلاصة ويخدم السياسات للوصول إلى نتائج أفضل..” وللاشارة الرئيس الأمريكي قال في تصريحات لصحفيين، هاد الخميس: “لا، “CIA” ماتوصلو لتا نتيجة، عندهم انطباع نوعا ما، اما حتى واحد ماتوصل لنتيجة وماكنظنش واش شي حد غيتمكن من التوصل إلى نتيجة بأن ولي العهد بن سلمان دار هادشي”.

سيناتور لـCNN: ترامب خايف من السعودية وكيكذب حول ما توصل له تقرير CIA بقضية خاشقجي

علمت “كود”، أن غرفة الجنايات الابتدائية بمحكمة الاستئناف بالدارالبيضاء أدانت، مؤخرا، متهما من أجل “اغتصاب وهتك عرض فتاة قاصر تحت التهديد باستخدام العنف” بـ 7 سنوات سجنا نافذا. وتم توقيف المتهم، بعد شكاية حول اغتصاب فتاة قاصر تبلغ من العمر 10 سنوات، بعدما اعتدى عليها جنسيا المشتبه فيه، أسفل درج عمارة قريبة من محل سكناها، حيث كشفت تحريات الأمن أن المتهم غرر بالضحية القاصر في عدة مناسبات، دون أن تكشف ذلك لعائلتها.

ها شحال تحكم على مغتصب قاصر فدروج عمارة

مهنيون فمحطة الكيران “ولاد زيان” دارو اليوم وقفة احتجاجية، قدام المحطة فكازا، احتجاجا على السدان ديالها لأشهر طويلة، فهذ الحجر الصحي اللي عارفاه المدينة بسباب فيروس كورونا المستجد، وبسباب إغلاق المدينة وفسح المجال للتنقل منها وليها بالرخصة الاستثنائية. وفاحتجاجهم اليوم، طالبو المهنيين، اللي كينتميو ل4 هيئات رئيسية اللي هي المركزية النقابية للاتحاد العام للشغالين، والجامعة المغربية لمقاولات النقل الطرقي، والنقابة الوطنية للنقل والمسافرين، واللجان العمالية المغربية اللي كتمثل السائقين، بإعادة فتح المحطة، بحكم أن إغلاقها خلاهم يتكبدو خسائر مادية كبيرة، وتسبب هذشي فتشريد عائلاتهم. عبد العالي خفي، الكاتب الوطني لقطاع النقل الطرقي، كان من المشاركين فالوقفة، وقال فتصريحو ل”كود” أن الحضور كان مشرف، بحيث جاو عدد كبير من اليد العاملة، والمستثمرين ديال مقاولات النقل. وقال أنه إلى بغينا نحدو من انتشار الوباء، خاص فتح المحطة، وتفعيل دفتر التحملات الصحي اللي كان، اللي فيه مجموعة من الشروط ديال قياس درجة حرارة المسافرين والتعقيم، “ماشي شركات الكيران اللي عندها ليزاجونس ديالها خدامين وأنماط النقل الأخرى بجميع أنواعها، وحنا ولينا على حافة الانهيار”، على حساب هضرتو. وفسؤال “كود” خفي على كيفاش ممكن المحطة تحل والكيران يخدمو وكازا مسدودة، قال: “كازا إلى تسدات كيخص تتسد على الجميع، ماشي شي خدام وشي مابقى ليه والو على الإفلاس”. وأكد خفي أن هذ الإغلاق خاطئ، حيث تم تعليمات فقط ودون قرار، والحافلات ولام كيضطرو يشارجيو فالزناقي وكيعيشو الرعب مع البوليس، وكيعمرو محاضر إلى تشدو هوما والمسافرين اللي كيتعكلو مصالحهم.

شيافر الكيران ومهنيي النقل فولاد زيان دارو وقفة اليوم.. والكاتب الوطني لقطاع النقل الطرقي لـ”كود”: مايمكنش يستمر سدان المحطة ومقاولات كثيرة على حافة الإفلاس – تصاور

هاذي فضيحة جديدة كتنضاف لفضيحة كَنازة عين الشق، واحد السيدة يالاه تشافات بكورونا استقبلوها عرام ديال البشر فالدرب الكبير، ودارو تجمع فيه عشرات الأفراد، معرضين حياتهم وحياة غيرهم للخطر فهذ الأزمة الوبائية. السيدة يالاه رجعات لدارها فالدرب الكبير اليوم الجمعة قبل المغرب، والناس تجمعو عليها بشكل كبير، فغياب أي تدخل أمني لتفريق هذ الجموع الخطيرة، اللي كتشكل خرق واضح لحالة الطوارئ الصحية. وغير هذي أيام تنشر فيديو كَنازة عين الشق اللي حضرو ليها المئات وتوثق بالفيديو، واللي مشاو فيه الناس من عين الشق حتى لمقبرة سيدي مسعود، وتوقف بسبابو القايد المسؤول على هاد الفضيحة.

فضيحة جديدة فكازا.. تجمع خطير فالدرب الكبير من بعد وصول مرا تشافات من كورونا- تصاور

— المنتج العالمي “ريدوان” خرج اغنية جديدة سميتها “بوم بوم” مع “دادي يانكي” مول داك “ديسباسيتو” دوميغد و الرابور المغربي “فرينش مونطانا” لي بينو وبين الراب غي الخير والإحسان و واحد السيدة مقادة كتشعل عندها كولشي إلا الصوت، سميتها “دينا جان” و فأقل من 24 ساعة كانت هاد الأغنية وصلات فيوتوب لكثر من 3 ديال المليون مشاهدة. الفيدييو كليب ديالها تصور علاين كامل فالمغرب، فمراكش، شفشاون، تطوان، والصحراء. حيت ريدوان بغا زعما يدير الإشهار للثقافة المغربية وللمؤهلات السياحية ديال البلاد. معلوم بحال هاد المبادرات مايمكلنا الا نرحبو بيهوم ونشجعوهوم حيت كيف ماكان الحال بعدا هادو ناس كايحاولو يديرو شي لعبة و يعاونو بداكش لي كيعرفو ليه، ولكن واش هادشي كافي باش يهز بقطاع السياحة لي كيحتضر مسكين ويرد المغرب فعلا أجمل بلد فالعالم؟ بيانسور لا. نقدرو نسوقو راسنا للبراني على اساس عندنا طبيعة واعرة وديفيرسيفيي، ونوريوه التصاور ديال اقشور و أوزود و البحورة ديال امسوان وسيدي افني و نعطيوه يتذوق الطبخ المغربي بأنواعه و نقولوليه راحنا غنديرو TGV و غنزيدو نبنيو لوطوروطات و نديوه حتى لفين تصور Game of Thrones… اوا؟ ومن بعد فاش يجي هاد البراني ويلقا بلي لا بغا يمشي غي من كازا ل الصويرة بالكار خاصو يتزاحم مع بنادم لي مامدوشش من نهار مات الحسن الثاني وخاصو يجمع رزقو عندو حيت لا رخف دقيقة غيخدموه، و فاش يبغي يمشي يعوم هو وصاحبتو فالبحر خاصو يدي معاه الكارد-كورا حيت لا فلتاتلها بزولة وحدة غيشقموها المكابيت، ولا جاتو البولة خاصو يحبسها ولا يديرها فسروالو حيت عندنا شي خمسة ديال الطواليطات عمومية فالمغرب كامل و هادوك نيت متدخلهومش واخا يكونو تابعينك بسيف من قوت معفونين وكيجيبو التقيا، وهادشي بلا منهدرو على الأثمنة الباهضة لي تخلي الكاوري يمشي لسان-تروبيه ومايدوزش العطلة ديالو هنا، وعلى السعاية لي كل ما غيزيد جوج خلفات غيطلبوليه “صون ديغام مسيو بوغ صوانيي مالاد” وفيديهوم شهادة طبية باش زعما يتيقهوم، وعلى لوطيلات لي فحالة مزرية، كتنعس فيهوم مزاحم مع سراق الزيت (معلوم مكنهدرش على المامونية والكينزي، كنهدر على بلايص غيمشي ليهوم الكاوري العادي لي حازق بحالنا ولي بنفس الثمن ولاقل يمكنلو يتبرع فشي اوبيرج مجهزة مقادة فسبانيا). المغرب فيه السياحة ماشي مافيهش، ولكن النوعين لي فيه ولي يقدر بصح يقول بلي كيدخل منهوم الكرمومة الصحيحة هما السياحة الجنسية والحشيشية، اللولة كتضم القحاب والبز(البيدوفيليا) والتانية فيها الكماية والتبزنيس. اما داك الهدرة ديال الرمال والجبال والبحور والسياحة العائلية غي بلاش! حيت شخصيا عمرني الى يومينا هذا ماشفت سعودي جار مرتو وولادو لأكادير باش يتنزهو ولا إماراتي جاي لطنجة باش يشوف فين كان محمد شكري كيقسي الخبز الحافي.

السياحة المغربية: واش بوم-بوم ديال ريدوان غادي ترد المغرب أجمل بلد فالعالم؟

مشهد سوريالي فبحيرة المانية وقعات هاد ليام. المانية كانت فهاد البحيرة اللي كيسمحو فيها للناس يعومو عريانين وكاينة فبرلين٬ خدات صورة لالماني عريان تابع حلوف بري هاز ساك صفر وهربان مع وليداتو. سوريالية المشهد ماشي فهاد الملاحقة فقط٬ باقي الناس اللي كانو فالبحيرة. كلهم عجبهم المشهد. ما خايفين من حلوف هربان. ما كاينش ادنى رعب. الحلوف جا يقلب على ما ياكل. لقى صاك صفر. هزو. شافو مول الصاك اللي كان كيعوم. خرج كيجري حقاش فيه حوايجو وكمبيوتر ديالو. هنا بانت المانية اسمها اديل لانداوير وصورات هاد المشهد. لاحتو فانستغرام وحيجات هاد الصورة فالعالم.

صورة سوريالية ديال الماني عريان تابع حلوف شفر ليه حوايجو وكمبيوترو – صورة

مركز خايب بزاف كتواجد فيه الخطوط الملكية المغربية في تصنيف فضل شركات الطيران العالمية لسنة 2019، والذي كشفت عنه شركة “سكاي تراكس” المتخصصة في قطاع الطيران وتنصيف الشركات. “لارام” التي يوجد على رأسها عبد الحميد عدُّو جاءت في الرتبة 93 من أجل 100 شركة عالمية شملها تصنيف “سكاي تراكس”. الخطوط الملكية المغربية زادت سبعة مراكز مقارنة مع التصنيف ديال العام الفايت 2018. هاد التصنيف بانت فيه لارام هي الأولى على مستوى القارة الإفريقية.

أفضل شركات طيران فالعالم.. “لاَرَامْ” فالرتبة 93 عالميا والأولى إفريقيا

البارح تم تكريم الممثلة نسرين الراضي على مشاركتها في فيلم “ادم” في المهرجان السينمائي “جنوة” في مصر. نسرين لبسات التكشيطة المغربية، وملي كانت نازلة باش تاخد درع تكريم تكربعات وجابت الربحة قدام المئات ديال الحاضرين. الكاميرا كانت شاداها ووثقات للطيحة لي كانت قاصحة، لكن نسرين ناضت بمل شجاعة ومشات تسلمات التكريم وهي كتضحك.

الممثلة نسرين الراضي جابت الربحة بتكشيطة في مهرجان “جنوة” فمصر -فيديو

توفات موظفة بمقاطعة الحي المحمدي فكازا، هذ الصباح، بعدما ضربها طرام فمحطة “الشهداء” القريبة من المقاطعة، على مستوى الخط الأول الرابط بين سيدي مومن وحي ليساسفة. وحسب المعلومات المتوفرة ل”كود”، تشتغل الموظفة (ل.و) بمصلحة تدبير الموارد البشرية، وكانت خرجات من المقاطعة من أجل تناول وجبة الغذاء. ونشر رشيد أجكني، رئيس المقاطعة، بلاغ تعزية عممو على الصحافة، لتعزية أسرة الفقيدة أصالة على نفسو ونيابة عن باقي أعضاء المجلس المسير وموظفي المقاطعة. الحادث أدى لتوقف حركة سير الطرام فالخط المذكور لساعات، إلى حين نقل جثة الهالكة للمستودع، وفتح تحقيق فالموضوع من طرف السلطات.

حادث سير مع الترام تسبب ف موت موظفة فمقاطعة الحي المحمدي فكازا

تم توقيع، لبارح الخميس، شراكة كتعتبر الأولى، بين جمعية TIBU والشركة الأمريكية CISCO، من أجل السماح لمدرسة الفرصة الثانية الجيل الجديد عبد الواحد المراكشي الخاصة بمهن الرياضة من ولوج الشبكة الرقمية للشركة والتي تضم أكثر من 2,3 مليون منخرط ينتمون إلى 180 دولة عبر أنحاء العالم. هذ المشروع، اللي كيتعتبر اللول من نوعو على المستوى الوطني، غيستفدو منو 30 واحد فالمرحلة الأولى، وغيقدم ليهم تكوينات خاصة بمختلف المهن المتعلقة بالمجال الرياضي، اللي تفتح ليهم آفاق فسوق الشغل. وجات هذ الاتفاقية فإطار زيارة دارها وفد كيتضمن كل من مدير الأكاديمية الجهوية للتربية والتكوين لجهة كازا سطات، والقنصل العام دميريكان فكازا، والمديرة الإقليمية لكازا أنفا، والمدير المساعد بالأكاديمية، ورئيس جمعية TIBU، لمدرسة الفرصة الثانية التابعة لمديرية كازا أنفا. والوفد شاف المرافق والتجهيزات اللي كيشملها المركز، والقاعات الخاصة بالتدريس والورشات التطبيقية.

بحضور القنصل العام الأمريكي.. توقيع اتفاقية شراكة مع جمعية أمريكية كتدير تكوينات فمهن الرياضة

لأول مرة في السويد، شركة حطات على موقعها الرسمي إعلان كتقلب فيه على 20 فلاح متخصص في زراعة الحشيش باش يخدم معاهم ابتداء من الشهر الجاي. وحددات شركة “أريوم أغريكول” الطبية مهام الوظيفة في زراعة نبتة الحشيش والعناية بآلاف المزروعات لي نابتة. والمرشحون لهاد الخدمة خاص يكون عندهم انتباه كبير في العمل ويكونو مهتمين بجميع الأمور في مصنع الزراعة. وأي واحد غادي يخدم مع الشركة غادي يستافد من سطاج وتدريب باش يتعلم، في المقابل خاص يكون مجهد في اليونانية واللونكَلي.

السويد كتقلب على 20 واحد متخصص فزراعة الحشيش باش يخدمو فاليونان

نزهة بوشارب، وزيرة إعداد التراب الوطني والتعمير والإسكان وسياسة المدينة، دارت اجراءات وصفتها مصادر “كود” بالمحجفة وبلي تسببتف بلوكاج جديد في قطاع العقار زادهم أزمة بعد أزمة “كورونا”. القصة ومافيها حسب منعش عقاري لـ”كود” هو تعقيد مسطرة لى الرخص ديال البناء وإحداث المجموعات السكنية وتقسيم العقارات، وفق وثيقة وجهتها الوزيرة إلى الوكالات الحضارية يوم 12 ماي الماضي. منعش عقاري قال لـ”كود” :”ملي كانطلبو الرخصة Permis d’habiter ديال “كنبداو بمسطرة ادارية فيها دفتر الورش ملي كتاخد رخصة البناء، وكيخدم معك مهندسين كيوقعو على وراقهم والطبوغراف والمهندس المعماري كيشوفو واش محترم البلان، هادشي كامل لي درنا مخدامش”. علاش مخدامش، حيث :”خصنا ندخلو للسيستيم، هاد الوثائق كاملة لي جمعناها وراق، بلا مدارو لا تكوينات ولا عطاو دليل كيفاش نخدمو بهاد السيستيم”، مضيفا :”من البدية ديال الورش كان عليهم يديرو لينا هادشي وناخدو رخص رقمية ودبا خصنا نجمعو الوراق ونديرو ليها سكان باش نطلبو “Permis d’habiter”””، وكاينا صعوبة كبيرة”. الصعوبة هي :”خصك تجيب شهادة الملكية والبلان ورخصة البناء (ورقة) ورخصة الأشغال العمومية (ورقة) ودفتر الورش (لي فيه روينة والمعاينات وإمضاء هذا وهذا) وبزاف ديال الاجراءات وباش جينا نتسأنفو العمل قالو ليك دخل السيستيم، وملي كادخل للسيستيم كتبقا حاصل”. ومن بين التخربيق لي دارت بوشارب، يقول ذات المصدر :” كيطلبو منا نعمرو معلومات على الطاشرون لي بنا ليا، ومالهم علاش نمشي نقلب على الطاشرون لي مشا بحالو لشي مدينة اخرى يخدم فمشروع اخر، راه عارفين المسؤولية عند المهندس الطبوغرافي والمهندس المعماري”. وتعاني شركات العقار من تعقيدات ضيعت الكثير من الفرص الاستثمارية وكذا أموال كانت ستضخ في المحافظة العقارية إضافة إلى تضرر فرص الشغل التي تصل إلى أزيد من مليون عامل في القطاع. وعن هذه المعاناة يقول ذات المصدر :”ثلاثة ايام تابع مهندس على ود على هاد الاوراق جيب لي هادي وهادي وتابعو غير هو تا دابزنا، حنا واحلين فهاد الرخصة بسبب هاد المشكل”. بوشاررب قالت فالوثيقة بلي باش نساهمو ف تشجيع الاستثمار وتوفير مناخ أعمال مستقر وجذاب، يتعين على مدراء الوكالات الحضارية ، خاص العمل على تعميم الدراسة القبلية وإشراك المهنيين في معالجة المشاريع المودعة ولتشجيع التبادل الالكتروني. لي كاين هو أنه “هادشي لي دارت بوشارب عقد المساطر، وفهمات الرقمنة بشكل عكسي، خلات المنعشين العقاريين يقلبو على الوراق ويديرو ليها سكانير ويدخلوها للسيستيم لي كايطلبو فيه معلومات تا على الطاشرون”.

غرقاتهم مع “كورونا”..الوزيرة بوشارب عطلات مشاريع عقارية بهاد الإجراءات ومنعش لـ”كود”: ورطتنا بالسيستيم الجديد

اختارت المغنية المغربية أسماء لمنور ماتبقاش تحط تصاورها ديال أنشطتها الفنية وشنو كتلبس وفين مشات وجات باش تعبر على موقفها الانساني حول شنو واقع في العالم بسبب فيروس كورونا (كوفيد 19) لي قتل الآلاف ديال الناس، ووصل عدد المصابين بيه في المغرب لـ18 واحد، منهم سيدة ماتت، وشخص تعافى. وقالت أسماء لمنور في بوسط حطاتو في انستكَرام أن كورونا كيحتاج منا كاملين تركيز كامل باش نحاربوه، وأكدات أنها غادي تحاول من خلال البوسطات المقبلين يكونو حساباتها للتحسيس والتوعية بعيدا على التهويل والتخويف أو الاستخفاف والسخرية. ووضحات لمنور أن هاد الظرفية كتحتم على الجميع يساهم في الحد من انتشار كورونا، وتتبع النصائح ديال المختصين ومنظمة الصحة والوزارات والابتعاد عن الاشاعات والأخبار المغلوطة.

فيروس كورونا.. أسماء لمنور حبسات جميع الأنشطة الفنية ديالها وغادي تحول حسابها فانستكَرام لبلاصة ديال التحسيس

گاليك قتل امو باش يهنيها من معاناتها. هاد الشي وقع فبلجيكا وبطلو مغربي. محمد بوغيوت اللي تقدم للقضاء الثلاث اللي فات قال باللي امو٬ 62 سنة٬ كانت كتعاني الام قاصحة وبغى يخلصها من هاد الالام فروايتو فالمحكمة لهاد الجريمة اللي وقعات هادي عامين قال محمد 33 عام باللي لاح جسد امو فمجرى مائي بستومونت وفق ما نقلته صحف بلجيكية وحسب نفس الصحف. فالام كانت مهلية بزاف فمحمد وما كتحرمو من والو . هاد المدلل غادية تقلب حياتو باش مات باه ف2014 تماك غادي يولي كيان فالحباسات. دارو ليه لبراسلي باش يعرفو حركاتو. فهاد الفترة دار جريمتو

گال ليك باغي يهنيها من معاناتها. مغربي قتل امو فبلجيكا

علنات وزارة الصحة، اليوم الثلاثاء، على تسجيل 1276 حالة إصابة بفيروس كورونا اليوم، وهكذا وصل المجموع لـ54528، أي بمعدل إصابة تراكمي كيساوي 150 لكل 100 ألف نسمة، بينما معدل الإصابة فهذ 24 ساعة وصل لـ3,5. وحسب معاذ المرابط، منسق المركز الوطني للطوارئ العامة فوزارة الصحة، فهذ الحالات كتتوز على الجهات والأقاليم كما يلي: كازا سطات 400: كازا 311، 30 سطات، 17 النواصر، 12 المحمدية، 9 الجديدة ومديونة، 7 برشيد، 3 سيدي بنور، 2 بنسليمان. مراكش آسفي 176: 96 مراكش، 23 قلعة السراغنة والرحامنة، 14 شيشاوة، 12 الصويرة، 8 اليوسفية. فاس مكناس 140: 72 فاس، 37 بولمان، 12 تازة، 10 مكناس، 4 الحاجب، 3 صفرو، 2 تاونات. بني ملال خنيفرة 140: 68 آزيلال، 25 بني ملال،20 خنيفرة، 18 خريبكَة، 9 الفقيه بنصالح. الرباط سلا القنيطرة 122: 49 سلا، 17 الصخيرات، 16 قنيطرة، 14 سيدي قاسم، 12 الرباط، 11 سلا، 3 الخميسات. درعة تافيلالت 112: 57 الراشيدية، 21 ورزازات وزاكَورة، 13 ميدلت. طنجة تطوان الحسيمة 84: 39 طنجة، 22 تطوان، 15 المضيق الفنيدق، 8 العرايش. الجهة الشرقية 45: 13 كَرسيف، 10 الناظور ووجدة، 6 بركان، 5 فيكَيكَ،1 تاونات. سوس ماسة 27: 11 إنزكَان، 8 طاطا، 5 أكَادير، 2 شتوكة آيت باها، 1 تيزنيت. الداخلة واد الذهب 22: بالداخلة العيون الساقية الحمرا 6: 4 السمارة 2 العيون. كلميم واد نون 2: بكَلميم. وتم اكتشاف 79 فالمية، أي 1008 إصابة، عن طريق منظومة تدبير المخالطين اللي شملات فالطوطال 191270 مخالط، منهم 36068 باقيين تحت المراقبة. وتسجلات 35 وفاة فهذ 24 ساعة، 12 فكازا، 6 فمراكش، 3 فطنجة، 2 ففاس وزاكَورة، ووحدة فكل من مكناس وتاونات وكَرسيف وبني ملال وخنيفرة والراشيدية وورزازات وتطوان وقلعة السراغنة والعيون ، وهكذا وصل المجموع لـ955، بنسبة فتك ديال 1,8 فالمية. لكن فالمقابل تسجلات اليوم 815 حالة شفاء، ووصل الإجمالي لـ38293، بنسبة تعافي د70,2 فالمية. والحالات النشيطة بلغ عددها اليوم 15280 حالة، أي بمعدل 42,1 واحد لكل 100 ألف نسمة، وأعلى نسبة ديال الحالات النشيطة كاينة فكازا سطات 5802، تابعاها مراكش آسفي، ثم الرباط سلا، وفاس مكناس، وبني ملال، بينما طنجة أصيلة مابقاتش فقائمة الجهات اللي فيها أكثر من 1000 حالة (تحديدا كيتعالجو فيها 899)، وكيبقى أقل عدد ديال الحالات المشيدة فالعيون الساقية الحمرا وكَلميم وادنون. و171 من الحالات اللي مازالة كتعالج فالإنعاش، 32 منهم تحت التنفس الاصطناعي الاختراقي. واليوم تستبعدات 20919 حالة إصابة بالفيروس، ووصل مجموع ل1747642 خرجات تحاليلهم سلبية. وهذا توزيع الإصابات على الجهات بالنسبة المئوية:

حصيلة كورونا هاد 24 ساعة: 1276 مغربي ومغربية تصابو و35 توفاو و815 تشافاو.. الطوطال: 54528 مصاب و955 متوفي 38293 متعافي.. و15280 كيتعالجو منهم 171 فحالة خطيرة

فاجأت دنيا باطمة المتابعين ديال حسابها على “إنستگرام” بنشر تصاور سيلفي خداتها قبل ماتنعس. وبانت دنيا في السلفي طبيعية بلا مكياج، وهادشي عجب عدد كبير بزاف من المتابعين ديالها. وكتبو الفانز ديالها في التعليقات: ” دنيا أجمل بلا ماكياج”، و”ما شاء الله جيتي غزالة بلا ماكياج خصوصا عينيك تبارك الله ما تبقايش درقيهم بزاف بلماكياج والعدسات”، و”غزالة وانت طبيعية”. وحققو التصاور أكثر من 40 ألف لايك في ساعات قليلة.

دنيا باطمة حطات تصاور بلا مكياج.. والمتابعين: جيتي غزالة طبيعية

عبرات الجامعة المغربية لحقوق المستهلك على الرفض ديالها لمشروع قانون 22.20 اللي تعرف إعلاميا بقانون (تكميم الأفواه)، وقالت بللي تفاجآت بتبني لحكومة لهذ المشروع، والسرعة اللي تصادق بيها عليه، خصوصا وأن أهدافو مازال ماواضحاش. وطالبات الجامعة، فبلاغ ليها حصلات عليه “كود”، بالسحب الفوري ديال المشروع، حيت كيصادر الحق ديال المستهلك فبناء رأي على أي منتوج استهلاكي بناء على حاجتو متطلباتو الأساسية. واستنكرات عدم إبلاغ العموم بمسودة المشروع، ووضعها فموقع الامانة العامة للحكومة، وهذشي كيتعارض مع بالحق فالحصول على المعلومات والمقترحات ومشاريع القوانين المدرجة دون إخفاء أو تستر. وللإشارة، فبعض مواد القانون كتجرم مقاطعة بعض المنتوجات، والتحريض على سحب الأموال من مؤسسات الائتمان، والتشكيك في سلامة وجودة بعض البضائع وتقديمها على أنها كتشكل تهديد وخطر على الصحة العامة.

قانون “تكميم الأفواه”.. الجامعة المغربية لحماية المستهلك كتستنكر المصادقة على مشروع القانون وكتطالب الحكومة بالسحب ديالو

الطفل المغربي علي المشارك في برنامج “the voice kids” في فرنسا حمق وهبل لجنة التحكيم لي عجبهم صوتو وطريقة الأداء ديالو. وفي حلقة هاد السيمانة قدر الكازاوي يتفوق على مشاركين من كندا وفرنسا في المواجهة وعجب المغنية “أمال بنت” لي اختارتو باش يكمل معاها المسابقة، وبذلك تأهل لنصف نهائي البرنامج. علي عندو 12 العام، وفي مرحلة “الصوت وبس” دارو جميع كراسى لجنة التحكيم لي أشادو بالاداء ديالو.

برنامج ” The voice kids” في فرنسا.. المغربي “علي” تأهل للنصف نهائي-فيديو

كشفات دراسة ميريكانية جديدة أن الواحد إيلا فاق قبل من الموعد ديالو بساعة كايقلل من خطر الإصابة بالاكتئاب. الدراسة اللي داروها باحثين في جامعة كولورادو بولدر مع هارفرد كشفات أنه كاين ارتباط كبير ما بين وقت النعاس والإصابة بالاكتئاب. الدراسة اللي شملات 23 ألف فرملية، بينات أن اللي كايفيقو بكري قبل الوقت كانو أقل عرضة للاكتئاب بنسبة وصلات لـ27 في المئة.

دراسة: إيلا فاق الواحد قبل الوقت اللي موالف بساعة كايتجنب الاكتئاب

توصلت المفوضية السامية لحقوق الانسان التابعة للامم المتحدة، برسالة موقعة من طرف العديد من المعتقلين السياسيين فالعالم، كيطالبو فيها المفوضية والامم المتحدة بالضغط على سلطات بلدانهم لاطلاق سراح المعتقلين في ظل وباء كورونا. ووقع على هاد الوثيقة الى جانب ناصر الزفزافي، جوليان اسانج مؤسس موقع ويكيليكس، و ومن بين الموقعين السجناء السياسيون الكاتالونيون ، مؤسس ويكيليكس جوليان أسانج، والرئيس السابق للجمعية الوطنية الكاتالونية جوردي سانشيز ؛ ورئيس اومنيوم كولتورال جوردي كويكسارت ؛ نائب الرئيس السابق للحكومة الكاتالونية أوريول جونكويراس ، والرئيس السابق لبرلمان كاتالونيا والرئيس السابق للجمعية الوطنية الكاتالونية كارمي فوركاديل ، والوزراء السابقون راؤول روميفا ، وخواكيم فورن ، ودولورز باسا ، وجوسيب رول وجوردي تورول. بالاضافة لهؤلاء وقع أيضا الناشط محفوظا بامبا ليفكير والبشير محضر خدا معتقل فالمغرب، بيرنادو كال إكسول ، مدافع المايا (غواتيمالا) ، نشطاء مثل ميلاغرو سالا ولويس داليا من الأرجنتين ؛ جوليان أندريس جيل رييس ، خوسيه فيسينتي موريللو وخورخي إنريكي نينيو من كولومبيا، ومدافعين عن البيئة بالهندوراس ، خيريماياس مارتينيث ، بورفيريو سورتو، ، الكسندر سيديجو، وخوسيه دانيال ماركيز، وكلفن روميرو، وخوسيه أبيلينو سيديلو، وأرنولد أليمان سوريانو، وأوربين هيرنانديز هيرنانديز.

بينهم جوليان اسانج ومدافعين عن حقوق الانسان. هادي لائحة الموقعين العالميين مع ناصر الزفزافي للامم المتحدة لاطلاق سراح المعتقلين السياسيين بسباب كورونا

الكوبل ربيع الصقلي وندى أوبنيشو لي عايشين قصة حب كبيرة في الواقع ومخبينها في الافتراضي علنو اصابتهم بفيروس كورونا المستجد. الأسماء بجوج مكيتفارقوش وكانو مؤخرا في زيارة سياحية لتركيا، واخا المغرب كيقول ميخرج من البلاد غير لي غادي مرض ولا خدمة… ما علينا، ندى وربيع طلبو من الناس يردو البال لراسهم وخصوصا لواديديهم. الناس لي تلاقاو بيهم خايفين دابا على راسهم من العدوى، خصوصا أنهم ديما كيبانو في ستوريات بلا كمامة وبلا تباعد اجتماعي. لحد الان الكوبل مكشفوش على الحالة الصحية ديالهم، وما وضحوش واش خاصهم العلاج في سبيطار ولا غير الدار، وكتفاو غير ببوسط في ستوري على انستكَرام وصافي.

كانو مسافرين لتركيا.. ربيع الصقلي وندى أوبنيشو تصابو بكورونا

المنشطة التلفزية والمانكان كريسي تايكَن دارت الجدل البارح بعدما حطات تصويرة في صفحتها على انستگرام وهي لابسة سروال ديال الرياضة فيه تصويرة راجلها المغني العالمي جون ليجند في مؤخرتها. بزاف ديال مشاهير العالم دارو تعاليق فيهم ايموتيكون كيبكي بالضحك، ولي ماكيعرفهاش انتقدها. وجاوبات واحد من المنتقدين “واقيلة عمرك ماشفتي شي بنت في هاد البوزيسيون. لكن شوف مزيان باش تعرف أنه را حتى نت عندك مؤخرة”. وجمعات التصويرة مليون لايك وكثر من ألفين تعليق. وجدير بالذكر أن راجلها المغني جون ليجند خدا لقب أكثر الرجال تبوكيصة لعام 2019 وهو اللقب لي عطاتو ليه مجلة “بيبول” الميريكانية.

المانكان كريسي تايكَن دارت تصويرة راجلها المغني العالمي جون ليجند فمؤخرتها

واش ماشي وقت اقالة وزير الصحة الجديد لتدبيرو لهاد القطاع فهاد الفترة ديال “كورونا فيروس”. فين احزاب المعارضة المراقبة لعمل الحكومة. علاش ما كتهدرش. دابا هاد الوزير ما كيكلفش راسو حتى يجي يدير ندوة صحافية. كل نهار مع الستة العشية كيضحكو على لمغاربة. كيجي شي منطيحي من هاد الوزارة كيقرا حوايج كاع لمغاربة عارفينها من خلال الموقع اللي دار. كيهين لمغاربة حقاش كل نهار جايب لينا واحد او وحدة. في حين كاع دول العالم كيكون اما مدير الصحة العمومية فوزارة الصحة او مدير مديرية الاوبئة. صحاب الاختصاص. ثانيا كيهين لمغاربة باش يقرا عليهم اللي رسلو الوزير وكيمشي. في حين ان كل الدول اللي كتحتارم المواطنين ديالها فهاد الفترة الخايبة بزاف٬ كيديرو ندوة صحافية. اييه ندوة صحافية بحال اللي كيوقع فاسبانيا اللي قتل فيها البارح الفيروس اكثر من 700 اسباني. كل صحافي كيرسل بالواتساب سؤالو لمدير التواصل وكيقراه على المسؤول وزير او مدير مديرية الاوبئة وكيجاوب عليهم مباشرة. هادي ساهلة بزاف. علاش ما دارتهاش الوزارة. كل نهار كتكون ندوة صحافية كيحضر ليها لاگوارديا سيفيل والجيش والبوليس ومدير الصحة. كلشي يهدر كلشي كيجاوب على الاسئلة. بعد ساعة كيجي وزير الصحة وحتى هو كيدير ديكلاراسيون وكيجاوب على الاسئلة. علاش فالمغرب ما يجيش الجيش والجدرامية ووزارة الداخلية ومدير الاوبئة كل نهار. هاد الشي كيريد الثقة فالبلاد. هادو يجاوبو على الاسئلة الوزارة بدات مزيان وشدنا بهاد الشي باش كان اليوبي مدير الاوبئة كيهدر. من بعد كاينة صراعات خلاتو اللاور وما بقاوش حاملينو. واش هادا وقت الصراعات. الوزير خاصو يطيروه على فضيحة اخرى هو كيفاش اطباء فالقطاع العام والخاص عوض ما يحميو لمغاربة تصابو بالفيروس. اطباء كيقولو دابا كاين 11 حالة. فهاد الحالات ما تصابوش فالصبيطار او لكلينيك اللا بحال طبيبة الحي المحمدي فكازا اللي عطات دارها بجيرانها كانت عندهم گنازة وتعادات وهي اللي جابت العدوى للصبيطار. باش تعرفو كيفاش عقلية الاطباء عندنا. فزمن كورونا فيروس باركين كينصحو فيها وهما اصلا ما داروش الاحتياطات. كاين تسجيل صوتي كتقول فيه هاد الشي. ثم كاين اطباء كانو برا بحال ديال مصحة تطوان وجاب الفيروس للكلينيك. خاصو يطير من بلاصتو على الاحتجاجات اللي دارت فطنجة وفمراكش وفمدن اخرى من ناس الصحة ما عندهمش باش يحميو ريوسهم وكاين اللي ما كيعرفش حتى يستعمل هاد الشي. خاص الوزير يستاقل او يطيروه فتدبيرو لقضية مصحة تطوان. اكتفى باش طير المدير الاقليمي لوزارة الصحة. تدبير كارثي واتهامات خطيرة من الوزارة لطبيب تبين من خلال وثائق نشرها انو متخصص ماشي طب عام. فين هاد الوزارة وكيفاش فهاد الوقت تخرج اتهامات بلا ما تتحقق مركزيا. دابا كيفاش المغرب يالله عندنا 358 حالة وعندنا 23 حالة وفاة ويالله تشفاو 11 حالة. المانيا فيها الاف وماتو ناس قلال. اش كيعني هاد شي؟ ان هادوك الاسرة اللي مجهزة بالات التنفس وكتعوض التنفس ما خدماتش او كاين خلل كبير فالصبيطارات. هادي مسؤوليتو. هو رافض يجاوب على تساؤلات لمغاربة وراجع للاور. لحد الان سياستو فشلات فكلشي وتفرش. مسؤولو هاد الوزارة كذبو على لمغاربة فاول بداية الفيروس. غير على هادي خاصو يطير. كيفاش هادا كان كيسير مستشفى جامعي. تدبيرو للملف كارثي. قاليك حكومة كفاءات. دابا نادمين على ايام الحسين الوردي. دابا هو الوحيد اللي مقودها على صورة المغرب. امنيا الامور مزيانة واجتماعيا تخادت قرارات مزيانة صحيا ما كايناش الثقة فهاد السيد.

علاش ما يطيرش من بلاصتو. وزير الصحة كيهين لمغاربة اللي كل يوم كيتزاد خوفهم. داير سياسة تواصلية كارثية والو ووزارتو شوهات باطباء جابو الفيروس من برا للصبيطارات وللمصحات وتدبيرو لكلينيك تطوان كان كارثي. علاش ما تدارش ندوة صحافية يوميا فيها الجيش والداخلية والصحة؟

يبدو أن لحسن الداودي، الوزير المكلف بالحكامة، تمكن من إخماد داك العافية لي كانت غادي تشعل ف السوق المغربي، بعدما هدد الموزعين ديال البوطا بخوض إضراب شامل، احتجاجا منهم على عدم الاستجابة للمطالب ديالهوم لي كانو رفعوها للحكومة. وحسب مصادر مطلعة، لـ”كود”، فإن الاجتماع لي دار الوزير الداودي مع الناس ديال الجمعية المهنية لمستودعي الغاز السائل بالجملة في المغرب، انتهى منصب نهار اليوم الثلاثاء. الاجتماع كيف قالت مصادر من داخل الجمعية، لـ”كود”، كان ناجح وداز ف واحد الجو ديال الحوار الجاد وكول واحد اعطا وجهة نظرو. المصادر نفسها، قالت لـ”كود”، أن هاد الاجتماع حضرو ليه ممثلين عن قطاعات مختلفة، بحال وزارة الداخلية ووزارة الاقتصاد والمالية ووزارة الطاقة والمعادن، مشيرة إلى أن الوزير الداودي طلب من المهنيين ديال هاد القطاع باش يقدمو ليه تقرير مفصل على الإكراهات لي كيواجهوها، في أفق إياجد حلول مناسبة لتجاوزها. “كود” غادي ترجع للتفاصيل الكاملة ديال هاد اللقاء.

الوزير الداودي طفا العافية لي كانو غادي يشعلوها الموزعين ديال “البوطا”

في سابقة من نوعها، قرر أساتذة جامعة الأخوين بمدينة إفران مقاطعة الدراسة، ورفع ملف مطلبي لرئاسة الجامعة ومجلسها الإداري. وحسب مصادر جامعية، لـ”كود”، فإن الأساتذة ديال الأخوين قررو باش يقاطعو الدرسة لمدة ثلاثة أيام، وانطلقت هاد الخطوة اليوم الأربعاء وغادي تستمر إلى غاية بعد يوم غد الجمعة. أساتذة جامعة الأخوين التي أسسها الراحل الحسن الثاني 1992، حسب المصادر نفسها، لـ”كود”، دخلو فهاد الشكل الاحتجاجي الأول من نوعه للمطالبة بمراجعة العقود التي تجمعهم بهاد الجامعة اللّي كيقراو فيها ولاد الأعيان ديال لبلاد . رئيس الجامعة ادريس اعويشة يعيش هاد الأيام على أعصابه، سيما أن هاد الأساتذة قرروا باش يديرو مكتب نقابي ديالهوم لتسطير خطوات احتجاجية غير مسبوقة غادي تشل الحركة فهاد الجامعة وتخلي السنة الدراسية بيضاء.

سابقة فجامعة الأخوين.. الأساتذة قاطعو الدراسة وهازين ملف مطلبي

أكد رئيس حزب التجمع الوطني للأحرار، عزيز أخنوش، على التجند الكامل للحزب وراء توجهات الملك محمد السادس، في الوقوف في وجه المحاولات البئيسة لاستهداف الوحدة الترابية لبلادنا. كما ندد أخنوش خلال عرض قدمه أمام المكتب السياسي، أمس الأربعاء، بالممارسات الاستفزازية بمعبر الكراكارات، وبمواصلة التعبئة التامة من أجل مواصلة مسيرة التنمية وتعزيز فرص الاستثمار بالأقاليم الجنوبية. قرر حزب التجمع الوطني للأحرار إنشاء لجنة لمتابعة قضية الصحراء المغربية، يعهد اليها بتتبع ورصد تطورات قضية الوحدة الترابية لبلادنا، والعمل على إعداد ملف كامل بكل الحيثيات والمستجدات تتم مناقشة مضامينه في اجتماع مقبل. وتضم هذه اللجنة، حسب بلاغ للمكتب السياسي لحزب “الحمامة”، في عضويتها كل من مباركة بوعيدة ومحمد أوجار، عبد الودود خربوش، محمد لامين حرمة الله، سيدي محمد الجماني، محمد عياش.

قضية الصحرا واستفزازات البوليساريو.. الأحرار دارو لجنة لمتابعة التطورات

علمت “كود”، أن انهيار صومعة مسجد بدر بسانية زين العابدين بآسفي البارح السبت مع صلاة المغرب أصاب العشرات من المصلين بحالة ذعر قبل لحظات من إقامة الصلاة جماعة. وتسبب تساقط أحجار وسط المسجد في تنبيه الحاضرين. كلشي هرب للخارج وفعلا غير لحظات وطاحت الصومعة وتزكلات المدينة من كارثة. ورجحت مصادر تأثير التساقطات المطرية اللي عرفاتها المدينة مؤخرا في انهيار الصومعة.

آسفي تزكلات من كارثة بسبب انهيار صومعة جامع مع صلاة المغرب

كلمة “الترمضين” كانت مجرد مصطلح كيتداول للتعبير عن حالة غضب بعض الصائمين في رمضان، لكن ولات اليوم ظاهرة بشعة منتاشرة في الشوارع المغربية. البعض كيشوف أن “الصيام هو بالنسبة لبعض الأشخاص سبب لشعور بالتوتر والاضطرابات، عوض العبادة الروحانية.” والمشكل أن المدمن على المخدرات مثلا، العام كامل وهو كيقتارف أفعال إجرامية، لكن في رمضان كيلقى السبة بنظرية “الترمضين” لي كيبرر بها أفعالو وكتمون عندو ذريعة، وولات هاد النظرية كتشرعن سلوك الصائم السلبي. وكتختالف ذرائع “المترمضنين” والحجج لي كتبرر هاد السلوك. “كود” سولات المغاربة على الترمين وأسبابو، كلهم استنكرو هاذ الظاهرة، وگاع الناس شافو أن السبب هو بنادم كيتقطع، بحكم انه كيتحرم من الكارو والشراب والمخدرات في فترة الصيام. باقي التفاصيل في الفيديو

ميكرو طروطوار كود. سولنا المغاربة على ظاهرة الترمضين: سبابها هو الصيام وبنادم مقطوع

قرر الرابور المغربي طوطو يوشم اسم سعيدة في الصدر ديالو، وهو اسم الأم ديالو لي توفات قبل أيام بعد معاناة مع الكونصير. طوطو نشر الصورة في حسابو على أنستكَرام، بان فيها الوشم لي دار فيه الاسم والتاريخ، وعلق عليها بـ”ستبقين دايما في قلوبنا” وهادشي طبعا ما خلاهش يسلم من التعاليق ديال المتطفلين. وبزاف ديال المعلقين هاجمو طه الفحصي، بسباب الوشام اللي دار، وفي المقابل، كانو ناس لي تمناو الرحمة للأم ديالو، وشجعوه في قرارو لي كيبقى شخصي.

من بعدما ماتت.. الرابور طوطو وشم الاسم ديال مو فصدرو – تصويرة

عبرات الممثلة فاتي الجوهري على الإعجاب ديالها بالحكمة بشرى الكربوبي، لي كانت الحكمة في ماتش المغرب التطواني باولمبيك خريبكة برسم الجولة الأخيرة من منافسات البطولة، وكان اداءها متميز. فاتي الجوهري نشرات تصاور الحكمة على حسابها في انستكَرام، وكتبت عليها بروفايل وقالت أنها مفخرة للمرأة المغربية بفضل النجاح لي حققاتو، وكونها خلات الناس كاملين يهضرو عليها. فاتي الجوهري دارت هاد المنشور بمناسبة اليوم الوطني للمرأة المغربية، وقالت ان الكربوبي هي المرأة ديال الشهر ولا ديال السنة گاع.

فاتي الجوهري كتشجع المرا المستقلة والقوية والمساوية مع الراجل.. عجباتها بشرى الكربوبي الحكمة: المغربية مرا وقادة –تدوينة

علاش هاد الكتاب واش كيميزو على الكتاب الأول؟ الكتاب الأول كان كتاب مذكرات حكيت فيه مراحل من حياتي. الكتاب الثاني هو حوار بين هشام المؤمن وهشام الكافر. نعم كاين سرد لبعض حكايات الماضي، لكن الحوار، للي فيه عرض الأدلة من الجانبين، هو المسيطر. فمرحلة الشك ديال هشام المسلم خرج هشام الكافر؟ كيفاش عشتي هاد التجربة الانسانية؟ نعم، بعد مرحلة الشك الطويلة خرج هشام الكافر. بعكس ما يعتقد الكثير من الناس، الخروج ما تايكونش ساهل، خاصة يلا عشتي تجربة إيمانية طويلة. الشهور الأولى بالخصوص كانت صعيبة. ماشي ساهل تلوح اليقين والمسلمات فالزبل وتبدا حياة جديدة في العقل. نعم كان قلق، كان أرق، كانت معاناة نفسية، لكن كلشي كان ضروري باش نوصل لما وصلت ليه اليوم من قناعات. هشام بحالو بحال شباب مغربي اخر عايش هاد الصراع بين المؤمن والكافر اوالشاك، انطلاقًا من حواراتك من نقاشاتك واش تعتقد ان الكفر او اللا إيمان ظاهرة منتشرة وسط الشباب وفين بالضبط اللي فالمغرب ولا خارج المغرب؟ نعم الخروج من الدين، أو على الأقل الشك، أصبح ظاهرة منتشرة بزاف. مابغيتش نقول تاتخلع لأنني تانعتابرها حاجة رائعة. تانظن أن الشباب للي كبر مع الإنترنت، بغض النظر على واش عايش فالداخل أو الخارج، عندو أسلحة تشكيكية أقوى بكثير من أسلحتنا فالماضي. بكل سهولة ممكن تجبد مشاكل الأديان وتتأكد من أي معلومة بغيتي. العالم أصبح اليوم مفتوحا للجميع، غاديين وتانبعدو من عقلية “نحن ضد الآخر”. هاد الانفتاح تايدفع الشباب للإنسانية بدل التقوقع في سجن الموروث الديني. واش التطرف هو السبب الوحيد بالكفر بهاد الدين ولا كاينة أسباب اخرى؟ التطرف سبب من الأسباب، لكن لا أظن أنه السبب الرئيسي. كيفما قلت، سهولة الوصول للمعلومة وسهولة التواصل مع ناس من مختلف بلاد العالم، ساهمو أكثر فكشف المستور وإسقاط قدسية الأيديولوجيات.

في حوار مع كود هشام نوستيك “كافر مغربي” هدر على كتابو الجديد وخروجو من الاسلام: الخروج من الدين اصبح ظاهرة منتشرة بزاف وهادي حاجة رائعة واخا ماشي ساهل تلوح اليقين والمسلمات فالزبل وتبدا حياة جديدة في العقل

أكد أحمد الزفزافي، والد ناصر الزفزافي متزعم حراك الريف، إن ابنه وصديقه نبيل أحمجيق القابعان بسجن راس الماء ضواحي فاس تدهورت حالتهما الصحية نتيجة دخولهما في إضراب مفتوح عن الطعام. وحسب مصادر حقوقية، لـ”كود”، فإن الزفزافي وأحمجيق هادي اكثر من 16 اليوم وهوما داخلين في إضراب عن الطعام احتجاجا على ما اعتبروه بـ”الظروف السيئة” للاعتقال، إذ يطالبان بتحسين عدد من الخدمات داخل السجن وتمتيعهما بحقوقهما.

بسبب الاضراب على الماكلة.. الحالة الصحية ديال الزفزافي وأحمجيق تدهورات فحبس “راس الما”

هاد الصباح الثلاثاء، واحد السيد رمى راسو أمام التران اللي ماشي من الناظور فاتجاه كَرسيف. مصادر محلية قالت، أن جثة الضحية تم نقلها إلى مستودع الأموات، فيما تم فتح تحقيق فالحادث.

واحد رمى راسو قدّام التران بين الناظور و كَرسيف

اليوم الأربعاء، خرج الحقوقي والصحافي محمد رضا الطاوجني من الحبس المحلي دآيت ملول، بعدما دوز العقوبة الحبسية ديالو اللي تحددات فشهراين. ونشر الطاوجني هذ الصباح، فالحساب ديالو الرسمي على موقع التواصل الاجتماعي فيسبوك، فيديو كيشكر فيها كَاع اللي تضامنو معاه، وكيعتبر هذشي اللي دوز ماشي محنة، بقدر ما هي تجربة فريدة فضحات المسؤولين فجهة سوس ماسة، على حد تعبيرو. https://www.facebook.com/story.php?story_fbid=10223376289224767&id=1512608269 وكانت محكمة الاستئناف أيدات الحكم الابتدائي اللي صدر فحق الطاوجني، وحكمات عليه بالحبس شهراين وبغرامة 5000 درهم. وكانت النيابة العامة فعاصمة سوس تابعات الطاوجني بتهم “وضع صفائح مزورة على مركبة، وانعدام التأمين، وحيازة بضاعة خاضعة لرسوم غير مبررة، وحيازة رخصة سياقة غير مناسبة للطوموبيل اللي كيسوكَ”. وتم توقيف الطاوجني ف26 يونيو الماضي، وتوضع رهن الاعتقال الاحتياطي. وقبل من هذشي، تمت متابعة الطاوجني فحالة سراح بتهمة “انتحال صفة مهنية ينظمها القانون وخرق حالة الطوارئ الصحية”، بعدما كان سافر من أكَادير لمنطقة تامري بدون رخصة ديال التنقل، من أجل تصوير روبورتاج على ندرة المياه فسد مولاي عبد الله فالمنطقة. وكانت توضعات ضد الطاوجني شكايات أخرى من طرف مسؤولين بارزين فجهة سوس ماسة.

دوز عقوبتو.. الصحافي الطاوجني خرج من الحبس – فيديو

كل مرة كتكشف فيها الممثلة أسماء الخمليشي على المهارات ديالها الرياضية. ومن بعد ما تأكد لكلشي أنها من عشاق اليوگا وتقدر دير أصعب الحركات، بينات الخمليشي أنها سباحة ماهرة. الممثلة المغربية حطات صور وفيديوهات كيوثقو للحظات الاستمتاع وسط البحر بعدما كانت في رحلة على متن يخث كبير، وبانت عايشة الحياة السعيدة. وحرصات الخمليشي باش تبين المسافة لي دارت وكيفاش أنها سبحات بمختلف الطرق.

فزمان كورونا.. أسماء الخمليشي عايشة الحياة وسط البحر وكشفات على مهاراتها فالعومان -تصاور

اعلن المكتب الوطني للحبوب و القطاني التابع لوزارة الفلاحية على مناقصة للشركات الاوروبية باش تصدر لينا 45 الف طن من القمح القاسي اللي خص يكون تزرع ف دول الاتحاد الاوروبي فقط . المكتب قال انه غادي يدير تخفضيات جمركية على هاد الاطنان المطلوبة و ان اخر اجل للمناقصة هو 22 فهاد الشهر وخص توصل الشحنات قبل مايكمل شهر 31 ماي 2019.

وزارة الفلاحة بغات تشري 45 ألف طن من القمح من أوروبا

طلب شاب روسي سميتو “شاكور” الزواج من الحبيبة ديالو ، واخا كانت غادي تصفيها ليه بالطعن 13 مرة بواسطة سلاح أبيض، بحيت وأثناء محاكمتها بالتهمة فمحكمة “نيجنكامسك” في “تتارستان” بروسيا، توسل للقاضي اللي كان غادي ينطق بالحكم ضدها، باش يعفو عليها ويتساهل معاها حيت تافقو يتزوجو وباغيين يديرو عرس. وقال المدعي العام الروسي: أن “المتهمة قربات تصفيها ليه كون ماشي الظروف والهرب ديالو للحصول على المساعدة الطبية فالوقت المناسب ، وقال على أن علاج الضحية استغرق 3 ديال الصيمانات باش يبرا من الجروح المنتاشرة فالجسم ديالو ، وطالب باش تسجن ل6 سنوات، بتهمة إلحاق الضرر العمد وتهديد حياة رجل”. ونكرات المتهمة نيتها فقتل حبيبها، وبررت هادشي لي دارت بكونها كانت سكرانة، وماتذكرش سبب الخلاف بين الطرفين، وقرر القاضي تأجيل النطق بالحكم لحين انعقاد جلسة استماع مستقبلية.

ومن الحب ما قتل. واحد بغى يتزوج بنت كانت غادي تصفيها ليه بـ13 طعنة

كشف محمد أمكراز، وزير الشغل والإدماج المهني، بللي تم إغلاق 11 مقاولة مؤخرا ماحتارماتش شروط السلامة الصحية فأزمة كورونا، باش يوصل عدد المقاولات اللي تسدات إجمالا ل21 مقاولة. وزاد أمكراز كيقول، فجلسة الأسئلة الشفوية فمجلس المستشارين، بللي هذ النقاولات كيشتغل فيها 17 ألف و283 مستخدم، وكاينة فمدن طنجة والعرايش وسلا وقنيطرا وكازا. واكد أمكراز بللي 6761 شملها التفتيش اللي كتقوم بيه دوريات الشغل ولجان المراقبة الصحية باش تراقب شروط السلامة الصحية فهذ الازمة ديال حالة الطوارئ اللي تسبب فيها فيروس كورونا المستجد. وكتتكون لجان المراقبة من عشر فاعلين، واللي هوما وزارة الشغل ووزارة الصحة ووزارة الداخلية ووزارة التجارة والصناعة ووزارة الفلاحة والأمن والدرك والقوات المساعدة، بالإضافة للأقسام الاقتصادية والاجتماعية للعملات.

أمكراز: سدينا 21 مقاولة ماحترماتش شروط الوقاية الصحية.. ودوريات الشغل راقبات 6761 مقاولة فالمجموع

بيان جديد لولاية جهة الدار البيضاء هاد النهار فيه انو فاطار التدابير الاحترازية باش توقف السلطات انتشار كورونا فيروس وتفعيل للمقتضيات التنظيمية اللي فيها اغلاق منافذ المدينة سيتم اخضاع التنقل من والى المدينة لرخصة استثنائية للتنقل مسلمة من السلطات المختصة ونصح البيان مستعملي لوطوروت باش ما يدخلوش للمدينة الى ما كانش عندهم رخصة استثنائية وباللي اللي حصل راه غادي يخلص

اللي داخلين لكازا ها ودني منكم. تزيار جديد وشوفو هاد القرار

من ثلاثين سنة بدات المحاولات الاولى دالهجرة بين المغرب واوروبا، وكان ديك الساعات العالم مازال ماعرف قوانين الهجرة الحالية من تأشيرات وتشديد المراقبة على الحدود، حقاش الاوروبيين من جهة كانوا محتاجين اليد العاملة بزاف، ومن جهة اخرى ماكانش تدفق المهاجرين بشكل كبير. وسنة 1988 غايعرف البحر الابيض المتوسط أوائل ضحايا الهجرة السرية، ومن ديك الساعات غايبدا العالم يسمع بموت المغاربة على سواحل اسبانيا، ومن بعدهم الافارقة. وحسب اسبانيا، فإن عدد ضحايا الهجرة السرية من بداية نوفمبر 1988 حتى لنوفمبر 2018، تم احصاء وفاة ستة الاف مهاجر، وبالاضافة لهاد العدد كاين 12 الف مفقودين مابان اثر لجثث ديالهوم.

ها شحال غرقوا ديال المهاجرين لاوروبا في ثلاثين سنة وها شحال لي مابان ليهم اثر

تمكنت السلطات الإسبانية من إيقاف قارب للهجرة السرية، الأحد، على متنه عدد من المهاجرين غير النظاميين بجزر الكناري. وقالت مصادر إعلامية إسبانية، أن السلطات حددت مكان القارب الذي كان يحمل على متنه أربعة مهاجرين من جنسية مغربية، حيث جرى إيقافهم في محطة وقود تقع في بلايا ديل إنخليس جنوب كَران كناريا، بعد وصول قاربهم إلى شاطئ لاس بوراس. وأضافت أن المهاجرين السريين وصلوا في صحة جيدة دون الحاجة لتقديم الإسعافات الأولية لهم أو نقلهم للمستشفى على الرغم من طول المسافة التي قطعوها بحرا.

4 حراكَة مغاربة قرقبات عليهم الصبليون بعدما نزلو فكناريا

قال محمد الدردوري، الوالي المنسق الوطني للمبادرة الوطنية للتنمية البشرية، إن المبادرة الملكية السامية “مليون محفظة” تعد آلية من الآليات الأساسية للتشجيع على التمدرس ومحاربة ظاهرة الهدر المدرسي والانقطاع المبكر عن الدراسة. وأبرز الوالي الدردوري، في تصريح خص به “كود”، أن هذه المبادرة تساهم إلى جانب تدابير اجتماعية أخرى (النقل المدري، دار الطالب(ة)،…)، في تحسين ظروف التمدرس وبالتالي المساهمة في خفض معدلات الهدر المدرسي. وأكد الوالي الدردوري، قائلاً: “هذه المبادرة تعكس المكانة المركزية التي يوليها جلالة الملك محمد السادس نصره الله وأيده لمنظومة التربية والتكوين، باعتبارها أساس وقاطرة لتنمية الرأسمال البشري، أحد أهم ركائز المرحلة الثالثة للمبادرة الوطنية للتنمية البشرية”.

الوالي الدردوري لـ”كود”: المبادرة الملكية “مليون محفظة” غادي تشجع على التمدرس ومحاربة الهدر المدرسي والانقطاع المبكر عن لقراية

راسل نشطاء جمعويون بجماعة بني تزروت باقليم العرائش، وزير الدتخلية عبد الوافي لفتيت، بسباب قائد قيادة بني تزروت. وقالت الشكاية الي توصلات كود بنسخة منها، أن القائد رفض أنه يتسلم الضوصي ديال الجمعية، أو يسلمهم وصل الايداع المؤقت ضدا على القوانين، واخا كان تسلم عليهم التصريح بنية تأسيس جمهعية ومادار حتى تحفظ انذاك. وطالب النشطاء الموقعون على العريضة، اعادة الامور لنصابها، وتسليم الجمعية وصل الايداع مع اتخاذ الاجراءات اللازمة في حق القائد.

نشطاء جمعويون راسلو وزير الداخلية كيحتجو على قايد منعهوم من تأسيس جمعية

“الصورة العائلية” اللي كانو كيستعد لها رؤساء دول مجموعة السبع الصناعية الكبرى وعيالاتهم، في ختام أعمال قمتهم في بيارتز الفرنسية مازال منوضة روينة. والسبب في انتشار هاد التصويرة هو سيدة أميركا الأولى، ميلانيا ترامب وهي كتبوس رئيس الوزراء الكندي، جاستن ترود، بـ”سعادة وحرارة” بينما يمسك زوجها دونالد ترامب بيدها اليسرى. ورجعات هاد الواقعة ذكرى تصويرة التقطت هادي عامين لبنت الرئيس إيفانكا ترامب وهي كتشوف فترودو بشكل أثار انتباه وسائل الإعلام ومواقع التواصل الاجتماعي.

تصويرة ديال ميلانيا وترودو شعلات مواقع التواصل ورونات الانترنيت

توقعت مصادر مطلعة، لـ”كود”، أن يحل الملك محمد السادس بعاصمة سوس أكادير، مساء اليوم السبت، قادما إليها من العاصمة الاقتصادية، التي عين بها وزراء جدد لترميم حكومة سعد الدين العثماني. الملك عندو برامج ديال إطلاق عدد من المشاريع ذات بعد تنموي واقتصادي واجتماعي. هاد المشاريع عندها علاقة بالسياحة والانعاش الثقافي وتهيئة الفضاءات الخضراء وغيرها. كما ينتظر أن يدشن الملك المستشفى الجامعي ومركز صحي ومركز لطب الإدمان ومركز للتكوين ومشاريع أخرى غادي تكون مشتركة بين القطاعات الحكومية.

توقع. الملك هاد العشية فاكادير وها البرامج ديالو

الرابور المريكاني العالمي lil’wayne ليل واين دار حفلة في السعودية نهار السبت ونوض حالة البارح بعدما دار تويت كيقول فيه عمرو مغادي يعاود يحط رجلو في العاصمة السعودية الرياض. المغني الأمريكي دار حفلة ضمن فعاليات موسم الدرعية في السعودية مع جوج ديال الروابة عالميين حتى هوما Tiga تايگا وفيوتشر Future. التويت ديال ليل واين خلا كلشي كيسول ويقول علاش، وأكدات بعض التقارير الاعلامية أنه كان ممنوع عليه يدخل الحشيش داكشي علاش مابقاش باغي يرجع. تويتر غادي يطيح بالتغريدات عليه وماكين غير الترولات والميمز، وكل واحد وكيفاش عبر على هاد البلان.

الرابور العالمي “ليل واين”: عمرني نعاود نرجع نغني فالسعودية

حادثة سير خايبة وقعات فعاصمة الغرب القنيطرة مساء اليوم الجمعة. وحسب مصادر “كود”، فإن واحد الحافلة كان فيها بزاف ديال البوليس تقلبات حدا المدارة ديال مرجان. هاد الفاجعة، حسب مصادرنا، سلات بوفاة ديال شرطي، فيما أصيب اخرون من زملائه بجروح متفاوتة الخطورة. دبا الجثة ديال الهالك مشات لمستودع الاموات والضحايا الآخرين كيتواجدو الآن بالمستشفى الإدريسي لتلقي الإسعافات الأولية.

عاجل. كار هاز البوليس تقلب فالقنيطرة: تقتل بوليسي وتعطبو بزاف

القناة السعودية “ام بي سي 5” اللي خصصوها لدول المغرب عندها استراتيجية واضحة. تشد سوق المتابعة اولا فالدول المغاربية وطبعا منها المغرب ومن بعد تشد سوق الاشهارات. وفق ما علمته “كود” فان برمجتها فرمضان اللي جاي وجدات تقريبا. “غادية توظف كلشي باش تشد السوق. سوق المتابعة اولا ثم سوق الاشهار ثانيا” يشرح مصدر ل”كود”. برمجة فيها بجال برمجة “دوزيم” و”الاولى” ولكن بامكانيات مضاعفة. يعني حتى شي قناة من قنواتنا غادية تقدر تواجهها. هاد الشي داخل فاستراتيجية كبيرة ديال نظام محمد بن سلمان توجههو الجديد. بوق ولكن مقاد ومصايب بحرفية. بالنسبة ل”دوزيم” حسب ما علمات “كود”٬ ما خايفاش من هاد المد. عارفة باللي كاينة الامكانيات ولكن عندها الاسلحة ديالها باش تواجه منافسين بحال “ام بي سي”. دوزيم وفق مصدر “كود” جاهزة واخا ماديا ضعيفة. ادريس جطو رئيس المجلس الاعلى للحسابات هدر اكثر من مرة اخرها البارح فالبرلمان بللي خاص الامكانيات للقناة باش دير خدمة عمومية. تقريرو السابق كان هدر على تناقضات فهاد الشي. ولكن هاد الهجوم ديال السواعدة على المغرب عبر “الام بي سي” راه نوض انقسام الفوق. فيصل لعرايشي الرئيس المدير العام للشركة الوطنية للاذاعة والتلفزيون ضد هاد التمدد. عارف انعكاسات هاد الشي على سوق الاعلانات اللي اصلا مخنوق فالبلاد وغادي اللاور اللاور. غير هو صوتو ما مسموعش دابا حقاش كاينة جهات باغية تستافد ماديا من هاد القتاة. وفق مصدر “كود” فان مالين القناة مشاو عند عدد من الشركات باش يتكلفو بالاشهار فالسوق المغربية. شي وحدين رفضو يشرح مصدر “كود”. دارو ليهم كيف دارت بعض شركات الانتاج. شي شركة قبلات وهاد الشركة عندها ارتباط بشخصية مشهورة فالبلاد. بالنسبة ليها هاد الشي بيزنس وصافي. الدولة منقسمة مع هاد الشي. عارفة راسها ما تقدرش تواجه المنافسة الا بقنوات قوية للقطب العمومي فغياب قنوات خاصة. يالله بدات شي تجارب ولكن باقية فتية بزاف. دابا مواجهة المد السعودي فالمغرب مسؤولية الدولة. الدولة دارت كلشي باش القنوات يكون حالهم مقود بحال اللي عليه اليوم. خاص قرار سياسي من الفوق باش نوصلو شي نهار اولا لتقديم خدمة عمومية وثانيا للاستمرار فالسيطرة على سوق المشاهدة فالمغرب.

“ام بي سي 5″ غادية وتتمدد. كيفاش المغرب كيقتل ف”دوزيم” لصالح السواعدة وها هجومهم فرمضان الجاي وها الحروب اللي نايضة الفوق على هاد المد

قالت مصادر ديبلوماسية محلية ل”كود” ان اول يوم من المائدة المستديرة للي جمعات اول امس الاربعاء 5 نونبر 2018 المغرب والبوليساريو وموريتانيا والجزائر بجنيف تحت رعاية المبعوث الخاص الى الصحراء الالماني كولر٬ كانت غادية تعلق فاول الدقائق. مصدر “كود” قال ان الوفد الجزائري هو اللي كعى. وفق مصدر “كود” فان هاد الشي عندو علاقة بالطاولة وبكل واحد فين گلس. اللي وقع وفق مصدر “كود” ان الوفد الجزائري دار قبالة الوفد المغربي فهاد المائدة المستديرة ماشي جنبو. هاد الشي قلق دزايريين يضيف المصدر “هاد الشي عطل البداية ب 15 دقيقة تقريبا عاد بداو ولكن ما تبدلاتش بلايص الوفود” يشرح مصدر “كود”. الدزايريين تقلقو وشافو فيها باللي هاد الشي فيه ايحاء باللي المشكل فالصحرا هو مشكل مغربي جزائري وهاد الشي فرح لمغاربة اللي كيقولو هاد الشي من زمان. للاشارة فالطاولة المستديرة بدات الاربعاء وسالات البارح لخميس واكد كولر باللي غادية تكون جولة جديدة فالفصل الاول من 2019 وكلشي الوفود دارت الصواب وكررات “كلشي كان مزيان”

سكوب. ها علاش تقلق الوفد الجزائري فاول يوم فجنيف وبغى يخرج من المفاوضات وكلشي تعلق

يوم بعد يوم كيزيد الغضب يشعل وسط الأطر الطبية والصحية بالمغرب، هاد المرة بسبب تفشي كورونا وسطهم وغياب أي حماية ولا تحفيزات ليهم. اطر ضحاو بالغالي والنفيس وكيعانيو، اليوم حسو بالحگرة ، وفق شهادات استقتها “كود” من عدة اطر. فاس، مراكش، أكادير، الرباط،طنجة، العيون..وغيرها من المدن كلها صبحات كتغلي، دعوات للاحتجاجات وقفات من هنا ومن لهيه. طريقة تدبير الوزارة للجائحة كانت كارثية وفق الاطر الطبية لي حسات بالحگرة خصوصا بعدما علنات الوزارة عن صرف منح اعتبروها قليلة بزاف ومهينة مقارنة بالخطر لي كيواجهوه. دبا ايت الطالب بان بلي وزير غير قادر على تدبير الجائحة، خصوصا مع تفشي فيروس “كورونا” بعدد من المدن. مسؤولين بالوزارة كاعين بزاف، تالفين ممتفقينش مع ايت الطالب، وكاين لي قدم استقلتو وكاين لي بغا ينساحب بهدوء. ف كوفيد تعفاو بزاف ديال الاطر اما بسبب الاستقالات لي قدمو اما بسبب اعفاءات مباشرة بدون مبرر، كما حدث مع عبد المالك المنصوري، مندوب اقليم القلعة، لي تحدا ايت الطالب ورفع عليه دعوى قضائية باش يسقط قرار الاعفاء. الغضب ديال الاطر الصحية والطبية باين واضح من تدوينات فالفايسبوك. وضعية كورونا خلاتهم ميديروش مسيرات كبيرة. ولكن الى الوضع مستمر يقدرو ف حركة احتجاجية وفق الاجراءات الاحترازية.

ايت الطالب بقرارتو زاد شعل العافيا وسط الأطر الطبية: غضب واحتقان غير مسبوق بسبب الحگرة لي حسو بيها الأطباء والممرضين

المغني المغربي عبد الحفيظ دوزي حط تصويرة جديدة البارح الاثنين في انستكرام ديالو، خارج من تبحيرة هي هاديك، ولكن الاستثناء كان كيعوم بالنظاظر وتيشورت وهادشي خلا المتتبعين في الكونط ديالو لي عددهم 3.6 مليون، يطلعوها عليه مزيان في التعاليق. أغلب التعاليق بقاو كيسولو فيه واش كيعوم بالنظاظر ديال الشمس والتيشورت، ومن بين المعلقين الكوميدي “ايكو” لي كتب ليه “بصحتو. اتبرد ليا مع راسك”، ودوزي باش يبرد الضحك جاوبو “هادي دفعة ديالك ملي دفعتيني في الما بحوايجي”. التصويرة عجبات حوالي 36 ألف واحد فظرف 4 ديال السوايع، وحسب التعليق ديالو هو يالله بدا العطلة بعدما سالا الحفلات والمهرجانات.

دوزي دار فراسو الضحك بتصويرة جديدة من وسط البحر

بحر الفنيدق لاح البارح السبت جثة شاب، لم يتم التعرف على هويته. وحسب صورة منشورة بمواقع التواصل الاجتماعي ، كان الضحية يرتدي سترة نجاة وماعرفوه واش حراگ ولا مقتول بسباب تصفية حسابات بين عصابات تهريب المخدرات بين ضفتي المضيق. ورجحت تقارير إخبارية، أن الجثة ربما تعود إلى أحد الشبان الذين يحاولون يومياً الهجرة بطريقة غير شرعية عبر السباحة من السواحل المغربية في اتجاه مدينة سبتة. وتم نقل جثة الضحية إلى مستودع الأموات، في حين تم فتح تحقيق لتحديد هوية الضحية وأسباب وفاته. https://www.ceutaactualidad.com/articulo/inmigracion/cadaver-joven-aparece-playa-castillejos-ataviado-chaleco-salvavidas/20210424185241122996.html

الفنيدق.. البحر لاح جثة شخص ماعرفوه واش حراگ ولا مقتول بسباب مافيات الحشيش

أكبر شركة ديال الفاست فود في ميريكان دارت سندويش “برگر” فيه الحشيش. البرگر كيتباع في مدينة دينفر عاصمة الولاية، ولاصوص ديالو فيها زيت الحشيش، وهادشي داروه في إطار الأغراض الترفيهية. في الساعة الأولى من إطلاق البرگر شراوه 108 ديال الناس، ووصل ألف واحد مع 4 ديال العشية، وولات شركة “كارلز جي إر” هي أول شركة عملاقة في مريكان كتبيع ماكلة فيها الحشيش، والشركة دارت نهار السبت تجريبي فقط، وغادي تبدا تبيع رسميا قريبا. في ميريكان ممكن استخدام الزيوت لي مستخرجة من الحشيش في الماكلة ديال الوجبات السريعة والمخابز وحتى صناعة الأدوية والتجميل.

لأول مرة. إقبال كبير على سندويش فيه الحشيش

جزائرية سميتها سناء بندمراد ولات فوقت قصير مستهدفة من طرف الدواعش ديال “السوش ميديا”: تهديدات بالقتل بالجملة وسب وشتم وتشهير وعنف… السيدة مادارت والو باش تعاني من هذشي كلو من غير أنها حطات واحد النص مكتوب بحال شي سورة قرآنية كيدوي على فيروس كورونا المستجد، سميتو “سورة كورونا”. بندمراد استوحات الفكرة من يوتوبر سميتو “دجيلو” كيدير برنامج “اهضر واش حبيت”، مختص في نقاشات من هاد النوع ، ومعروف عند المتابعين دقالو بالجرأة ديالو وصراحتو. سناء، للي ديزاكتيفات الكونط ديالها ف”فيسبوك” دابا، هجمو عليها ليفو كونط بالسبان والتهديدات بالقتل، بالإضافة لعشرات ليباج اللي كيعتابروها “مرتدة” وخاصها تعدم فساحة عامة وأمام أنظار الناس، باش تكون عبرة لأي واحد تجرا على انتقاد الدين. قبل ما تديزاكتيفي الكونط ديالها، توصلات بندمراد باستدعاء من عند البوليس باش يحققو معاها بسبب السورة اللي نشرات، وكاينة خبار كتروج بللي تم اعتقالها بسبابها. نفس الحالة عاشتها بنت تونسية سميتها آمنة الشرقي، اللي بارطاجات “سورة كورونا” بدورها، وماخلاوش ليها الدواعش بالسبان، وحتى هي حققات معاها النيابة العامة التونسية فهذ البلان، وهذشي اللي جعل الكاتبة التونسية المعروفة ألفة يونس تدخل على الخط، وتدافع على بنت بلادها بالقول بللي “التاريخ العربي عامر بأمثلة ديال الأسلوب القرآني، وهذا خطاب لغوي انتشر بلا مشاكل بين الكتاب القدماء والحداثيين”، واعتبرات بللي نشر “سورة كورونا” بالتالي ماكيسيئش للقرآن. واش ممكن نضحكو على كلشي، علي بوشركة، باحث فعلم الاجتماع، قال بللي المجتمع الجزائري، بحالو بحال المجتمعات المغاربية عامة، الضحك والسخرية فيه هو تحدي جماعي، “الانتقاد، والكاريكاتير، والضحك، الباروديا، هذي كلها أشياء كتمنع المجتمع ديالنا من أنه يدور فحلقة مفرغة، وينقص من خطر التجمد الإيديولوجي. وكيشوف بوشركة، فتصريحو لموقع “لافون كَارد”، بللي الضحك والسخرية مسموح بيهم فحدود أنهم مايشكلو حتى شي ضرر جسدي أو مادي، ومايكونش كيحرض على الكراهية، لكن دابا كيعتبر بللي الناس مابقاوش كيتقبلو الضحك، وهذشي كيولد جدل عنيف، اما بالنسبة للجدل على مكانة الدين وقدسيتو “فهذشي ديما كان حاضر من زمان، الفرق اللي ولا دابا كاين مع التطور التكنولوجي وظهور مواقع التواصل الاجتماعي اللي كتخلي معلومة صغيرة تنتشر بشكل كبير”. وبالنسبة لفوقاش مابقيناش متسامحين مع بعضيتنا، وولينا متزمتين لهذ الدرجة فالضحك، كيقول بوشركَة بللي هذشي وقع غير مؤخرا، حيت الظواهر الدينية هي فالأصل ظواهر اجتماعية، ودرجة التسامح الديني كتكون فالمجتمعات بدرجة تقبل أفرادها للاختلافات، وفالجوهر كنتسامحو مع الحاجة اللي كنفهموها، لكن حتى نظام الحكم عندو هامش كبير من المسؤولية. المقال الاصلي: https://www.lavantgarde-algerie.com/article/la-lutte/lhumour-au-banc-des-accuses-sanaa-cette-jeune-femme-harcelee-et-menacee-de-mort-pour-avoir-publie-un-texte-satirique-en-prose-coranique-sourat-corona

التخلف غادي ويتمدد فشمال افريقيا.. دواعش “السوشل ميديا” هددو جزائرية وتونسية بالقتل وبغاوهم يتعدمو وشبعو فيهم سبان حيت نشرو “سورة كورونا”.. وخبير اجتماعي: مجتمعاتنا كانت شحال هادي كتناقش الدين وكتنتاقدو ولينا متزمتين غير مؤخرا واللومة على حكوماتنا

أجلت السلطات الإسبانية، الثلاثاء، قاربا للهجرة السرية على متنه العشرات من المهاجرين غير الشرعيين. وإعترضت البحرية الإسبانية القارب المخصص للهجرة السرية 13 كيلومترا جنوب كَران كناريا، وعلى متنه 28 مهاجرًا من دول إفريقيا جنوب الصحراء في حالة صحية جيدة، حيث يُرجح أنهم وصلوا للسواحل الإسبانية إنطلاقا من سواحل الأقاليم الجنوبية المغربية. ونم نقل المهاجرين السريين الموقوفين إلى ميناء أركَينكَوين، حيث سيخضعون لبروتوكول خاص استلهمته السلطات الإسبانية، أساسه إخضاعهم للحجر الصحي في مراكز إيواء في انتظار إتخاذ التدابير القانونية اللازمة.

إيقاف 28 حراكَ فسواحل كناريا جايين من الصحرا

في أواخر القرن 16، سجلماسة فقدات المكانة المتميزة ديالها كمرسى صحراوي هام للتجارة بسبب غزو بلاد السودان من طرف السعديين، وبسبب وباء الطاعون والمجاعة للي ضربات المنطقة بين عام 1598 ميلادية و1604 ميلادية…وبحال جارتها سوس، قامت تافيلالت بثورة مسلحة ضد السلطة المركزية السعدية في مراكش في جوج ديال المناسبات أساسية: بمناسبة ثورة الفقيه الصوفي سيدي أحمد بلعباس أبو محلي في عام 1611، وبمناسبة ثورة العلويين من بعدو للي غادي تفتح تاريخ جديد للمغرب وللمغاربة باش يدخل لتجربة بناء “الدولة القومية” للي باقي حتى لليوم ماوصلاتش لنهايتها !! أبو العباس أحمد بن أبي محلي من مواليد سجلماسة في عام 1560 حسب ماجا في الكتب ديالو هو نفسو…من عائلة أمازيغية زناتية معروفة بممارسة القضاء للي كان عندهوم إرث كايتوارثوه الأبناء على الآباء والأجداد، ومللي كان كايقْرا في القرويين في فاس كان معروف أنه كان شغوف بالعلوم الشرعية، وكان كايتجنب الصوفية ورجالاتها…الراجل كان مثقف كبير، وكتب العديد من المؤلفات للي باقيا لحد الآن…السيرة الذاتية ديالو كتبها بنفسو في كتاب سمييتو “الإصليت الخريت في قطع بلعوم العفريت النفريت” للي موجود في الخزانة الملكية، وللي استعملوه جميع الناس للي درسو المسار الثقافي والسياسي ديالو… أبو محلي نْتَاقَلْ من العلوم الشرعية للتصوف تقريبا بالصدفة وبالرغم منو…حوالي عام 1578 مللي وصل أحمد المنصور وخوه مولاي عبد الملك للمغرب من تركيا، وبداو كايجَمْعُو الجيش ديالهوم ويسْتَقْطْبُو جميع الشباب من جميع نواحي المغرب، باش يِوَجْجْدُو ريوسهوم للحرب معا ولد خوهوم محمد المتوكل للي هْرَبْ عند السبليون والبرتغال، أبو محلي خاف على راسو، وهرب من فاس للعروبية باش مايدخلش للجندية… في العروبية تْعَرًرًفْ على واحد الصوفي مشهور للي هو الشيخ محمد بن مبارك الزعري، واصبح المريد ديالو لمدة 18 سنة… مللي “عرف وروى” وتْعَلًلًمْ قواعد وجزئيات التصوف، الشيخ ديالو نَصْحُو أنه يرجع عند الأهل ديالو في سجلماسة ويدير ليه زاوية خاصة بيه…مللي استاقر في بلادو، مشى للحج جوج ديال المرات، وكانت هاذي فرصة ربما عَلْلْمَاتو بزاف ديال الأمور، وخاصة التأمل في في تجارب ناس عَصْرُو للي “ثارو” على السلاطين دياولهوم خاصة في ليبيا الحالية… في عام 1600 استاقر نهائيا بسجلماسة، وشرع في كتابة مجموعة ديال المؤلفات للي تناولات كل الأصناف الأدبية فيها ماتعلق بالأنساب، وفيها ماتعلق بالجدل والسجال مع معاصريه، وفيها مايتصل بالشعر، وفيها كتب في المذاهب، وأخرى تتحدث عن نهاية العالم…أما جوج ديال الكتوبة اللًخْرانِيِين ديالو، فَكْتَبْهوم قبل مايقوم بالثورة المسلحة ديالو ضد مولاي زيدان السعدي، وهوما “تهييج الأسود في تهريج القردة والفهود” للي كاينادي فيه بالثورة والخروج على السلطان، ثم “سلسبيل الحقيقة والحق في سبيل الشريعة للخلق” وللي كايعطينا فيه التصور ديالو السياسي والإديولوجي، وهو للي كايْهَمْمْنا بزاف، وهو للي غادي ناخذ منو الأفكار الرئيسية حول الحكم، وشروط التعامل معا السلطة، وإيمتى يلزم الخروج والثورة عليها، وإقامة حكم سياسي بديل… أبو محلي كاينطالق من التقاطب الموجود بين الحقيقة من جهة، وبين الدًجل، أو التحايل، أو الكذب، من جهة ثانية…ومن هاذ التقاطب كايدرس بعناية فائقة الشرعية السياسية ديال الحكم السعدي بغض النظر عن أنه “شريف” أو ماشي “شريف”، وبغض النظر عن أن السلاطين السعدين من حفدة النبي عليه السلام أو من “العوام”…وكايقول لينا بللي الطاعة والانضباط الواجبين للإمام وللحاكم ما يمكن تكون إلا مشروطة…مشروطة بمدى مطابقتها للشروط الشرعية للي متافقين عليها المسسلمين منذ حكم العباسيين، وللي المفروض تكون مجموعة في الإمام الحاكم، وتكون كاملة بلا نقصان…وعليه، كايقول سيدي أحمد بن أبي محلي، ماشي جائز وماشي معقول أن الناس تعطي السلطة لإمام غير حينت هو “شريف ولد النبي”…علاش؟ لأن السلطة لازم تكون “مستحقة”، لازم يكون الإمام يستاحق يكون إمام، لأن الاستحقاق شرط من الشروط الشرعية…وإيلى انتفى الاستحقاق، الثورة والخروج على السلطان غير المستحِق للسلطة كايصبح واجب على الأمة !!! انطلاقا من هاذ القاعدة للي كايوضعها أبو محلي، كايقول لينا بللي السعديين فقدو استحقاق السلطة، وفقدو بالتالي مشروعيتهوم السياسية، لأن في المغرب: “اصبح كولشي مقلوب…والفوضى صبحات بلا حدود، والظُلم نشر جناحو…الأمة تفررقات على شكون يَحكَمها…كل واحد شد شي منطقة، كايدورو بيه الحمقى والمجانين والأغبياء، وكايبايعوه خوفا وماشي اقتناعا…الفساد والميوعة صبحو منتاشرين في الأمة، وعمت الظلمات…البلاد شواطئها تستعمرات، وناسها مابقى من يحميهوم… صوت الآذان سكت، وصوت الأجراس دووات، والصلبان والتماثيل والتصاور داخل الجوامع تنصبات…كل عالِم اصبح تابع مصلاحتو، وكل صالِح اصبح تابع أوهامو، وكل أمير اصبح تابع طموحاتو…” !! كايبان أن هاذ الكلام المتشائم غارق في “التمثلات والأفكار الألفية المهدوية” للي ورثوها المسسلمين من الفكر اللاهوتي اليهودي/المسيحي…وهو الفكر للي كايتنببأ عند المسسلمين بنهاية العالم من بعد ألف عام على وفاة الرسول (ص)، وهو نفس الفكر للي شفناه عن الشيعة الفاطمية وعند ابن تومرت وعند الشيعة الإمامية…وللي كانسمميوه الفكر المهدوي ! على شاكلة هاذ التفكير وانطلاقا منو، أبو العباس بن أبي محلي كايعطينا في كتابو “السلسبيل” هاذ التحليل للي وججهو في نفس الوقت للحكام ولفقهائهم الرسميين: 1- حتى حاكم مايمكن يحكم بشرعية “ذاتية وجوهرية”، يعني مايمكنش يحكم على الأمة لمجرد أنه من هاذ السلالة أو هاذيك، مايمكنش يحكم على الأمة غير لأنه من البيت النبوي…لا…الحاكم إما أن يكون عادلا أو لا يكون…والعدل هنا كاياخذو أبو محلي في معناه الواسع والمستنبط مباشرة من “الشريعة”، وللي كايعني غياب الظلم بكل أنواعو، وكايعني الأمن والسكينة والاستقرار، وكايعني أن الجوامع باقية عامرة بذكر الله، وكايعني أن الحاكم كايدافع على الثغور وعلى البلاد وكايقوم بالجهاد ضد الغزاة…وإذا انتفى هاذ العدل، كايصبح الخروج على الحاكم والثورة عليه من الواجبات الأساسية على الأمة وفرض من الفروض الدينية… 2- بالنسبة للفقهاء الرسميين، أبو محلي كايقول ليهو، هاذيك “السلطان ظل الله في الأرض”، ماشادداش عندكوم…”الحاكم العادل هو ظل الله في الأرض”…والحام العادل هو “القائم” وهو “الثائر” على انعدام العدل وعلى الظلم بكل أنواعو…وعليه فالثائر العادل هو للي لازمو يحكم، وماشي أي سلطان !!

تنفرد بنشرها “كود” سلسلة “كيفاش السلاطين ديال المغرب كايشوفو “ريوسهوم” وكايشوفو السلطة ديالهوم وكايحميوها؟ ثورة سجلماسة: التجربة السياسية للفقيه الصوفي: أبو العباس أحمد بن أبي محلي (1)…من الشرع إلى التصوف، إلى التنظير للثورة ! ح 58

جريمة قطع رأس جديدة.. وهاد المرة فآزرو. صباح اليوم الجمعة، عثر على جثة امرأة مفصولة الرأس بنواحي آزرو. وحسب المعلومات التي توفرت لـ “كود ” من مصدر مطلع، فإن المعنية بالأمر، لمزدادة سنة 1984 مطلقة، وجدت جثتها في فراش بيت يقع بالقرب من منزل العائلة، في وقت سجل فيه اختفاء راعي المواشي اللي خدام عندهم، ما يرجح فرضية أن تكون علاقة عاطفية وراء ارتكاب الجريمة، وهو المسار الذي ذهبت فيه تحريات مصالح الدرك الملكي.

جريمة قطع رأس جديدة.. وهاد المرة فآزرو

تمكنت المصلحة الولائية للشرطة القضائية بمدينة فاس، بناءا على معلومات دقيقة وفرتها مصالح المديرية العامة لمراقبة التراب الوطني، اليوم الأحد، من توقيف شخص يبلغ من العمر 32 سنة، من ذوي السوابق القضائية اللي لقاو عندو 2990 قرقوبية من الاكستازي. السيد كان مدخلها من طنجة لفاس دابا راه فالحراسة النظرية

شدو ثلاثيني معاه 2990 قرقوبية

قررت النيابة العامة بإبتدائية الدريوش تحويل جوج شباب للمحاكمة، بعدما اعتقلتهم عناصر الدرك الملكي بتهمة الافطار العلنيفرمضان. واعتقل الشابين قبل أيام، بعدما شوهدا وهما يدخنان المخدرات، حيث أمرت النيابة بوضعهم رهن الحراسة النظرية. ويتابع الشابين بالفصل 222 من القانون الجنائي المغربي، واللي كيجرم الإفطار العلني في رمضان، ويعاقب بالسجن النافذ اللي كيوصل لـ 6 اشهر. علما ان هاد الفصل 222، فصل وضعو الاستعمار الفرنسي في عهد ليوطي، استهزاءا بالسكان الاصليون، و الاسلام براسو مافيهش شي عقوبة على اللي كايفطر رمضان سواءا كان مسلم عندو عذر او غير مسلم، بلعكس كاينة آية قرآنية كاع كتقول: “لا اكراه في الدين”.

الاعتداء على الحريات الفردية متواصل فالمغرب.. اعتقال جوج شباب فالدريوش بتهمة الافطار العلني

اعلن بلاغ مشترك لوزارة الفلاحة والصيد البحري والتنمية القروية والمياه والغابات وجمعية المعرض الدولي للفلاحة بالمغرب انه تم “إلغاء الدورة ال15 للمعرض للدولي للفلاحة بالمغرب التي كان من المرتقب تنظيمها من 14 إلى 19 أبريل المقبل بمكناس”. هاد الالغاء تزامن مع اعلان اول حالة فيروس كورونا بالمغرب لواحد جا من الطاليان. هاد الالغاء كيخلي بنادم يقول واش غير حالة وحدة اللي كاينة فالمغرب. وزارة الصحة قالت لينا كاينة وحدة. الوزير قبل ساعتين او جوج قال ما كاين والو بحالو بحال رئيس الحكومة.

باينة ماشي قضية حالة وحدة. “كورونا فيروس” لغات معرض الفلاحة بمكناس

علمت “كود”، ان النيابة العامة المختصة بمدينة خنيفرة أمرت مؤخرا بمتابعة متهم بمحاولة إدخال أشياء ممنوعة إلى سجين في حالة اعتقال، بعدما أحيل على مصالح الشرطة القضائية بعد ضبطه متلبسا بمحاولة تمرير كمية من مخدر الكوكايين إلى داخل السجن المحلي بمدينة خنيفرة. وحسب مصادر “كود”، هاذ السيد جا من مدينة طنجة باش يشوف بنتو اللي مشدودة 5 سنين بسجن خنيفرة بسبب الاتجار في الكوكايين. البنت طلبات باها في التيلفون باش يجيب لها شي غرامات في الزيارة. الاب ديالها وافق على القضية وبسبب القلق اللي كان باين عليه شكو فيه الحراس وقلبوه ولقاو عندو الكوكايين، ودابا راه حتا هو معتقل في نفس السجن.

بزناسة ديال الكوكايين خرجات على الوالد ديالها ودخلاتو معها البنيقة بسبب طلب غريب

الرياضية حسناء بادو بنت مدرب المنتخب الوطني السابق بادو الزاكي بدات كتسترجع صحتها بشوية بشوية بعدما تهرسات في 2018 من رجلها. هاد السيمانة ومن بعد شهر ديال الرياضة في لابيسين وحصص التدليك والترويض قدرات رجلها توقف بوحدها بدون حاجة للسمطة لي شادة ليها ركبتها. فرحة حسناء كبيرة بزاف خصوصا أن المعاناة مع رجلها دامت لحد الآن كثر من 3 سنين والعلاج مازال مستمر. حسناء بادو مستقرة في فرانسا وهي بطلة في رياضة “الكابويرا” لي فيها الشطيح وفي نفس الوقت الدفاع عن النفس.

بنت بادو زاكي مقاداها فرحة.. من بعد شهر ديال العلاج قدرات توقف على رجلها -تصاور وفيديو

كشف منتدى القوات المسلحة الملكية أن الفرقاطة محمد السادس #D701 غادرت عشية اليوم الإثنين أوراش نافال گروپ الفرنسية بميناء لوريون بعد 3 أشهر من أعمال الصيانة والتطوير الدورية المشمولة في عقد الخدمات ما بعد البيع مع المصنع الفرنسي. وحسب المصدر نفسه فقد عرف أسطول البحرية الملكية خلال الأشهر الماضية إخضاع عدة وحدات لعمليات صيانة بمستويات مختلفة، تم أغلبها بأوراش ميناء الدارالبيضاء، في انتظار انطلاق العمل بالأوراش الجديدة والتي ستمكن من الحصول على قدرات ذاتية أكبر لصيانة أسطول البحرية الملكية محليا في أفق إطلاق برنامج تصنيع وطني في هذا المجال.

وحدات من الأسطول ديال البحرية الملكية مزال كتخضع لعمليات الصيانة

تعيش مدينة المحمدية حالة استنفار أمني غير مسبوقة بعدما تمكن شخص مجهول الهوية من سرقة بندقية قنص من داخل سيارة خاصة كانت مركونة بباحة السوق التجاري الممتاز«مرجان». وحسب مصادرنا، فإن حادث السرقة الغريب وقع عصر اليوم الجمعة، عندما فوجئ صاحب السيارة المركونة بمرآب السوق التجاري الممتاز باختفاء بندقية قنص خاصته. واستفر الحادث المصالح الأمنية بمدينة الزهور التي حجت بمختلف تلاوينها لمسرح الحادث .

سرقة جويجة من وسط طونوبيل فباركينگ مرجان رونات أمن المحمدية

تتجه الصبليون إلى تمديد فترة حالة الطوارئ الصحية في البلاد. هادشي كشف عليه قبل قليل بيدرو سانشيز، رئيس الوزراء ديال الصبليون، واللّي اكد أنه غادي يتم تمديد حالة الطوارئ اللّي كانت غادي تسالي في 24 ماي الجاري. وكشف المسؤول الإسباني أنه غادي يتم التمديد لفترة حالة الطوارئ الصحية لمدة شهر إضافي، مضيفا أنه يجب أن تكون هادي هي آخر حالة الطوارئ في البلاد، وأن تستمر حتى نهاية رفع تدابير العزل. على حد قوله, ويأتي خروج رئيس الوزراء الإسباني ساعات قليلة من إعلان عن تسجيل 102 وفاة جديدة بسبب “كورونا” فيروس في البلاد، وذلك خلال الـ24 ساعة الماضية، مقابل تسجيل 415 إصابة إضافية في نفس الفترة.

الصبليون غادي تمدد حالة الطوارئ لمدة شهر.. رئيس الوزاراء الإسباني: هادي خاص تكون آخر حالة الطوارئ فالبلاد

عاشت مصالح الشرطة في مدينة طنجة، زوال اليوم الأربعاء، استنفار أمني كبير، بعدما حاول شخص يتابع أمام القضاء الفرار من داخل المحكمة الابتدائية، مستغلاً تقصير العناصر الأمنية التي كانت مكلفة بمراقبته. ووفق ما كشفت عنه مصادر محلية، لـ”كود”، فإن المعني بالأمر تخلص من الأصفاد الحديدية التي كانت بيديه، قبل أن يحاول الفرار من الطابق الثاني بالمحكمة الابتدائية، غير أن محاولته بائت بالفشل. هاد المحابسي حسب مصدر “كود” نقز من الطابق الثاني وأصيب بجروح خطيرة نقل على إثرها إلى المستشفى لتلقي العلاجات الضرورية.

استنفار أمني فطنجة بعدما معتقل حاول يهرب من وسط ابتدائية المدينة وها فين سالات مغامرتو

قالت اعتماد متواضع، مديرة المستشفى الإقليمي بنمسيك فكازا، بللي 3 دالعيالات الحاملات كانو مصابين بكورونا المستجد ولدو عندهم فالسبيطار، وخرجو حاملين مواليدهم فيديهم، بعدما تشافاو بشكل كلي من الفيروس. وقالت متواضع، فتصريحها ل”كود”، بللي تقريبا منذ بداية الجائحة السبيطار استقبل أزيد من 130 مريض من جميع عمالات كازا، منهم مجموعة من النساء الحوامل، كتكون حالتهم الصحية طفيفة إلى متوسطة. وللإشارة، كان محمد اليوبي، مدير مديرية الأوبئة ومحاربة الأمراض فوزارة الصحة، كشف فإحدى الندوات اليومية الخاصة بالترصد الوبائي لفيروس كورونا المستجد، بللي 31 سيدة حامل تصابت بالفيروس، وماتسجلات بينهم أية حالة ديال الوفاة لحد الآن، 30 تصابو دون وجود أعراض أو بأعراض بسيطة، وسيدة واحدة كانت حالتها متوسطة الخطورة.

مديرة مستشفى بنمسيك كشفات ل”كود” تفاصيل شفاء 3 دالعيالات الحاملات كانو مراض ب”كوفيد 19″ : وولدو عندنا وكانت صحتهم مزيانة

ذكرت تقارير إعلامية أن شخصا يمتهن الرقية الشرعية بمدينة برشيد تعرض، مؤخرا، الى الضرب المبرح من طرف شقيق سيدة متزوجة، بعدما ضبطه الأخير رفقة شقيقته لوحدهما داخل المنزل. وأضافت التقارير ذاتها، أن الراقي هرب من المنزل ولم يتوجه إلى المصالح الأمنية من أجل تسجيل شكاية في الموضوع، وذلك من أجل عدم إثارة السلطات المحلية على نشاطه المشبوه. واهتزت مدينة بركان قبل اسبوعين على واقعة الاعتداء على راقي شرعي، من طرف أشقاء ضحية، بعد تسرب شريط يكشف أنه مهوس جنسيا وكان كيستدرج فتيات ونساء متزوجات لممارسة الجنس عليهن بعد تمويههن بأنه غادي يدير ليهم الرقية. وحجز البوليس بزاف ديال الأشرطة والصور الخليعة ديال هاد الراقي، وكيبان فيها في أوضاع جنسية مختلفة، حجزت لفائدة البحث.

هاذو مگابلين غير الجنس. عاوتاني راقي شرعي فبرشيد كال قتلة ديال العصا داخل دار مرا متزوجة وها علاش

سميرة سيطايل مديرة مديرية “الاخبار” ف”دوزيم” ونائبة المدير فنفس القناة كتدخل الشبوقات اللي ما سوقهاش وما عندهاش الحق. ناضت اختارت غير بسيمة حقاوي٬ وزيرة الأسرة والتضامن والمساواة والتنمية الاجتماعية باش تدخل فيها فقضية خيرية تيط مليل. القضية كانت فرشاتها “تيل كيل” وجات دوزيم دارت ربورطاج وحقاش لالة سميرة اللي كتعطي الدروس فالصحافة فالحكامة فالسياسة٬ ما جبداتش كاع المجلة الاسبوعية باللغة الفرنسية. سيطايل اللي دوزات عيد العرش فباريس مع راجلها سمير الظهر سفير المغرب فيونسكو٬ من فرانسا تعطي الدروس. كتبات “السيدة الحقاوي الناس كتموت في تيط مليل، ونتي ماكديري والوا، شنو اللي يقدرو يكون اكثر اهمية من هادشي”. ما نهدروش على نائبة مديرة قناة عمومية كتوجه كلامها لوزيرة. اي موظفة لحكومة عندها شرعية من صناديق الاقتراع٬ ما نهدروش علي اللي كيعطي الدروس خاصو يكون قدوة. هي من غير الدوران قناتها مقودة. اخبارها تفتقد يوم بعد يوم قوتها. يعني هي ما كتخدمش مزيان. كاين ما هو اهم. امثال سيطايل اللي معروف ارتباطها وكان بان داك الشي ففرشة تسريبات كولمان٬ فين ما خرجو بداو يضربو فالبي جي دي٬ هاد الحزب كتزاد الشعبية ديالو. هاد الشي شفتاه فالانتخابات التشريعية الاخيرة. باش تنوض حملة ضد البي جي دي ضد قادة الحزب غادية ترجع فيه الروح. الحزب زمن بنعرفة مدكدك. ضعيف ضعف رئيس الحكومة. راه تصريحات سيطايل كتعطيه السيروم. حقاش ماشي الحقاوي المسؤولة على مركز تيط مليل. راه تقرير تسلم لوزارة حقوق الانسان اي الرميد ولكن المسؤولية راها ديال وزارة الداخلية اللي بحال سيطايل كيسدو فمهم باش تجبد. هنا المواطنين كيعيقو ويفهمو على وحدة بحال سميرة كتهاجم غير وزراء البي جي دي. كلشي كيتقلب عليهم ببومزوي. الملك فخطابو الاخير هدر على الكفاءة على دماء جديدة علي كفاءات. وسيطايل راها فهاد المنصب سنوات كثيرة. بحالها بحال العرايشي فيصل الرئيس المدير العام للشركة الوطنية للاذاعة والتلفزيون … قطاع الاعلام العمومي مهم ولكن فيد وحدين ما بقاوش باغيين يخدمو.

سميرة سيطايل تدعم العدالة والتنمية بهجومها الغبي. راه باش يخرج بحالك يضرب فالحزب كتزاد شعبيتو اللي فالحضيض مع بنعرفة

أفادت السلطات المحلية لإقليم شيشاوة بأن أربعة أشخاص لقوا حتفهم اليوم الاثنين في انجراف للتربة أثناء قيامهم بعملية الحفر لاستخراج معدن النحاس بمرتفع جبلي بمنطقة سكساوة، جماعة آيت حدو يوسف، إقليم شيشاوة. وبحسب قصاصة نقلتها وكالة المغرب العربي للأنباء، فقد تم انتشال جثت الضحايا من تحت الأتربة، كما تم فتح بحث من طرف السلطات المختصة بخصوص الحادث تحت إشراف النيابة العامة

بغاو يجبدو النحاس: 4 ماتو بعد ما دفنو تحت التربة بشيشاوة

بعد استدعائها من قبل الشرطة القضائية بمدينة كازا، قالت أسماء زوجة الصحافي توفيق بوعشرين، ل”كود”، انه البوليس سمعو ليها بخصوص الأكل اللي كيدخل لراجلها فسجن عين برجة. وأضافت زوجة مؤسس يومية “اخبار اليوم”، في تصريح ل”كود”، قائلا: “سمعو ليا فقط على الأكل ولا شيء غيره وهادشي لي قالو ليا ورجال الحموشي تعاملو معاي بلباقة وبشكل راقي”. وزادت أسماء قائلة: “البوليس خبروني ان شي حد كيدخل الماكلة لراجلي للحبس وداك الشخص جبدني وهادشي كولو طالع على صاشي فيه الماكلة”.

أسماء زوجة الصحفي بوعشرين ل”كود”: رجال الحموشي تعاملو معاي بلباقة وبشكل راقي وها علاش سمعو ليا

علمت “كود”، من مصادر مطلعة، أن وزارة الصحة، قررت اليوم الثلاثاء، توقيف مدير المستشفى الإقليمي لتاونات بشكل مؤقت، في انتظار تعيين مسؤول جديد على رأسه هذه المؤسسة الصحية. ومازال ظروف وأسباب توقيف هاد المسؤول على المستشفى مجهولا، في الوقت الذي تُؤكد فيه بعض المصادر أن القرار قد يكون له علاقة بشي خطأ مهني جسيم اتكتبه هاد المسؤول المذكور. ويأتي هاد القرار بعد المؤاخذات على سير وعمل المستشفى الذي أصبح مجرد نقطة عبور في اتجاه المركز الاستشفائي الجامعي الحسن الثاني بفاس. ويشتكي عدد كبير من المرضى من سوء الخدمات الصحية المقدمة من قبل مسؤولي القطاع بتاونات، وجهة فاس مكناس عامة اللي فيها مسؤول ضعيف بزاف.

عاجل.. مدير الصبيطار ديال تاونات طار من بلاصتو

تداول نشطاء الفايسبوك بهولندا، بشكل واسع مقطع فيديو يوثق لسرقة سيدتين ورود وأزهار من مكان وقوع إحدى جرائم القتل. وكان الهولندين قد وضعوا العشرات من باقات الورود والازهار، تضامنا مع الضحية، ليظهر مقطع الفيديو الذي يوثق لسرقة هذه الورود. وقال رافعوا الفيديو أن السيدتين مغربيتين، ما شكل لغطا على مواقع التواصل الاجتماعي بهولندا، سيما أن الفعل الذي أقدمتا عليه يعتبر مخزيا ومسيئا لروح التضامن.

ناري على شوهة. هولندية فرشات مغربيات كيسرقو ورود الموتى

من بعد القرار لي خداتو وزارة التعليم بزاف ديال الأسر المغربية لقات راسها واحلة ما عارفة آش دير، واش تقري ولادها عن بعد ولا تسيفطهم للمدرسة. فرح الفاسي، لي هي أم لبنيتة سميتها ماجدة، كتبت تدوينة على حسابها في انستكَرام قالت فيها “بغيت نعرف واش أنا تاني غدي نقري هاد العام بنتي أو نخلصوهوم؟ ومغديش إخلوني نرجع لخدمتي يعني المدارس خصهوم يخلصونا”. فرح الفاسي تساءلت كيفاش ممكن تقري بنتها هاد العام، وهو السؤال لي طرحوه بزاف ديال العائلات المغربية، بسبب القرار لي اعتبروه ارتجالي، وممكن يحط الناس في دوامة صعيب يحسمو فيها.

فرح الفاسي طالع ليها الدم من قرار وزارة التعليم: واش غادي نخلص على بنتي المدرسة ونشدها عندي؟ -تدوينة

المغرب بلاد مافيهش صناعة السينما، معندو أفلام متوجة فكبريات المهرجانات، معندو شعب كيدخل للسينيما، معندو سينيمات أصلا، معندو رؤية مستقبلية للإنتاج السنمائي، معندو مبدعين لي قادرين يتحداو هادشي كامل وينتجو سينما فمستوى عالمي كيفما كاين فعدة بلدان قود من المغرب وعندهم أفلام بميزانية هزيلة وبمستوى عالي، ومع ذلك المغرب كينضم مهرجان كبير للسينما، بلاد بلا سينما فيها مهرجان كبير للسينما، بحال قطر بلاد بلا جمهور للكرة بلا كرة غادي تنظم كاس العالم، غير الفرق بيناتنا هو أن قطر عندهم الغاز والبيترول وفائض ديال الدولار يقدرو يشريو بيه أي حاجة، وحنا عندنا الجبهة واللوبي الفرانكوفوني فالمغرب، لي كيجي يتشمش ويعيش ألف ليلة ولية فمراكش على حساب موالين لمكان. هاعلاش من العادي أنك تشوف بنادم معندو علاقة بالسينما حتى هو مصور فوق الطابي غوج فمراكش، وفالمقابل خاص تبقى تقلب بالريق الناشف على سينمائيين مغاربة حاضرين فالمهرجان أيا كانت سينماهم المهم هو أنهم ولاد القطاع بغض النظر على تقييم إنتاجهم، وعوضهم كتلقى موالين الماكياج وكتلقى أي كريط أو كريطة فايت عشارلاف أبوني فإنستغرام حتى هو حاضر، ووسط هادشي كامل كاين غياب للسينما، كاين غياب لأعمال مغربية للشراكات مع منتجين أجنبيين، هاداك سكورسيزي لي ديما كيجيبوه للمغرب راه كينتج عرام ديال الأفلام الأجنبية المستقلة فالعام ومن كاع البلدان والجنسيات، وكيتعاون مع الدراوش سينمائيا فالبلدان المقودة عليها، ومع ذلك عمرو نتج شي حاجة هنا، واش حيت داكشي ديال هنا بدون مستوى أو غير حيت هنا لايق للتصاور والصواريات فقط لا غير وماشي للسينما. زوين يكون عندنا مهرجان كبير للسينما، ولكن على الأقل يكون مهرجان غادي مع وضعنا وإمكانياتنا السينمائية كبلاد، حنا راه ماشي بلدان البيترودولار، حنا غير بلاد شمال إفريقية مقودة عليها سينمائيا، نديرو مهرجان حتى هو مقودة عليه يعكس صورتنا ونبقاو غادين ونهزو النيفو يدالو ونتهزو معاه حتى حنا كبلاد، ماشي مهرجان فرنسي فأرض مغربية، محسوب علينا كمغاربة وهو معندو علاقة بينا لا كشعب والا كبلاد.

زوين يكون عندنا مهرجان كبير للسينما. ولكن على الأقل يكون مهرجان غادي مع وضعنا وإمكانياتنا السينمائية كبلاد.. حنا راه ماشي بلدان البيترودولار حنا غير بلاد شمال إفريقية مقودة عليها سينمائيا

العدد الأول ديال “نشرة المساواة” بين الجنسين غادي تقدمو وزارة التضامن والتنمية الاجتماعية والمساواة والأسرة هذ السيمانة، وغادي يكونو فيه معطيات بالأرقام والإحصاءات على واش كاينة مساواة بين الجنسين فالمغرب ولا لا. النشرة، اللي غتقدمها الوزارة الجمعة الجاية، غتدير مقارنة بين وضعية المراة فالمغرب والدول الأخرى، ومرتبة المغرب عالميا على فوضعية المساواة بين المرا والرجل، ومدى تقاطع هذ الوضعية مع المؤشرات الدولية وخصوصا أهداف وغايات أجندة التنمية المستدامة – 2030. وحسب بلاغ للوزارة، فهذ النشرة كتجي “في إطار مواكبة السياسات العمومية للنهوض بحقوق النساء وحمايتها، وقياس أثرها الفعلي على مسيرة المساواة بين النساء والرجال”.

غتقارن بين وضعية المرأة فالمغرب والعالم.. وزارة التضامن غتدير أول نشرة على المساواة بين الجنسين

علمت “كود”، من مصدر مطلع، ان الفنانة شامة الزاز أيقونة الطقطوقة الجبلية، توفيت مساء اليوم الاثنين بعد صراع طويل مع المرض عن عمر يناهز 70 سنة. وحسب مصدر “كود”، فإن الفنانة الزاز توفيت بالمستشفى الإقليمي لمدينة تاونات إثر تدهور حالتها الصحية. وكانت الفنانة كتعاني من مشاكل صحية على مستوى القلب. وتعرضت مؤخرا الزاز، المعروفة بريادتها في مجال الطقطوقة الجبلية، لوعكة صحية صعبة، أدخلتها إلى المستشفى بمدينة تاونات، قبل ان يتم نقلها الى احدى المصحات الخاصة بمدينة فاس.

شامة الزاز أيقونة الطقطوقة الجبلية ماتت بعد صراع طويل مع المرض

من بعد 5 أيام ديال الاعتقال نجم برنامج “كوميديا” فتاح جوادي لي قرقبو عليه البوليس في فرانسا بتهمة الاغتصاب، خرج. الافراج على جوادي لي تشد في قضية اغتصاب والابتزاز وروينة كحلة جا بشروط منها مايخويش البلاد يعني يبقى في فرنسا حتى يشوفو التهم لي عندو. وتم تحديد جلسة محاكمة جوادي في 18 أكتوبر الجاي.

فرنسا. الكوميدي فتاح جوادي خرج من الحبس لكن ممنوع عليه يخرج من البلاد

نشر اللاعب البرازيلي “مارسيلو” رسالة طويلة على حسابو الرسمي فانستجرام أثرات فعشاق الملكي، جاء فيها: “شكون كان يقول هادشي ” كريس” !! وصل الوقت باش نقوليك إلى اللقاء .. كنقسم ليك أنني عمري تخيلت أن هاذ النهار غادي يجي! لكن حتى حاجة مدايمة فهاد الحياة، وكنتمنى ليك السعادة فمسارك الجديد، دازت عشرة ديال السنوات تقريبا حداك، عشرة سنوات من الفرحة، الكرة الجيدة، الانتصارات، الهزائم واللحظات الي مكتنساش!”. وزاد مارسيلو ” تعلمت بزاف منك، الإخلاص ديالك كان كبير، ومعمري شفتو فالرياضيين ، كنتمنى الأفضل ليك ولعائلتك الجميلة! غادي نتوحش هضرتنا قبل الماتشات، فاش كتتوقع النتائج وفاش كتهدئنا قبل النهائيات بالخبرة ديالك، والعاطفة باش كتعامل مع اللعابة الشباب! أنا فخور بزاف باللعب معك، ماشي حيت أنت الأفضل فالعالم، لكن حيت أنت هو أنت، وفاش غادي نعتازل، غادي نبقى نريح فالبار ونشرب كويس، ونبقى نعاود القصص ديالنا المختلفة ونوري صورنا بجوج”.

بحال حكيمي.. مارسيلو حتى هو ودع كريستيانو برسالة زوينة بزاف: فاش غانعتازل.. غادي نبقى نريح فالبار ونشرب كويس، ونعاود القصص ديالنا ونوري تصاورنا

أوردت يومية “الأخبار”، عدد يوم غد الاثنين، أن المصالح المركزية لوزارة الفلاحة والصيد البحري والتنمية القروية والمياه والغابات، المدير الجهوي لجهة مراكش آسفي من مهامه، إلى جانب رئيس وحدة مراقبة الحياة البرية بالأطلس الكبير، وذلك في أعقاب قنص أزيد من 1400 يمامة من قبل خليجيين بضواحي مراكش، في إطار رحلة قنص سياحي منظمة من قبل إحدى الشركات. وبحسب مصادر عليمة، فإن إعفاء المسؤولين من مهامهما جاء إثر تأكد وزارة الفلاحة والصيد البحري والتنمية القروية والمياه والغابات من أن عملية القنص المذكورة، تجاوزت الحد القانوني المسموح به ثلاث مرات.

إعفاء مسؤول بوزارة الفلاحة بعد مجزرة قنص خليجيين لـ”أزيد من 1400 حمامة”

علمت “كود” ان الشركة الجنوب افريقية “سانلام” ما شراتش “ساهام” كلها وما غادياش تحتافظ بالاسم كاع. وفق مصدر “كود” فان الشركة خدات فقط “ساهام للتأمين” التابعة لمجموعة ساهام اللي فيها “ساهام فينانس”. يعني اللي شرات الشركة الجنوب افريقية التأمين فقط. الشركة الام فالمغرب وفروعها اللي كانت ف23 دولة، وعليه وفق ما علمته “كود” غادية تحتافظ باسم “ساهام للتأمين” حتى يوقع الانتقال وتسمى رسميا “سانلام”، فيما غادية تبقى “ساهام” تابعة لمولاي حفيظ العلمي.

صفقة القرن. ماشي “ساهام” الاسم اللي تباعت لجنوب افريقيا: ها اللي تباع

قال موقع “ناظور سيتي”، أن نائب رئيس بلدية الناظور السابق، حسين اوحلي جرى توقيفه ساعة محاولته مغادرة المغرب، بعدما منع رفقة سليمان حوليش الرئيس السابق، وفارس علال نائب حوليش السابق. وكانت المحكمة الادارية قد عزلت حوليش ونائبيه، بسبب خروقات تدبيرية وادارية فس البلدية. وزاد الموقع، أن عامل الناظور تقدم بشكاية لدى النيابة العامة بالناظور ضد السياسيين الثلاثة.

عاجل. عامل الناظور رفع دعوى على حوليش ونائبيه والحدود تسدات فوجههم

ربحات رئيسة الوزراء البريطانية تيريزا ماي اليوم الأربعاء باقتراع على الثقة فقيادتها لحزب المحافظين، بعدما جمعات التأييد ديال 200 نائب محافظ فمقابل 117. وكانت ماي محتاجة لدعم 159 صوت باش تفوز بأغلبية بسيطة. هاد النتائج علن عليهم گراهام برادي، عضو البرلمان اللي كيترأس لجنة 1922، اللي كتمثل المشرعين المحافظين فمجلس العموم البريطاني.

تيريزا ماي ربحات اقتراع سحب الثقة من زعامة حزب المحافظين

الوزير الاول الدنماركي “لارس لوك راسموسين” قال انه كيشعر بآسى وحزن كبير بسبب الجريمة الوحشية والمقرفة والمقززة ديال لويزا ومارن. واكد الوزير الاول انه تفتح تحقيق متصل بالارهاب فالمغرب. وقال راسموسين خلال ندوة صحافية دارها هاد الصبح في كوبنهاگن: “تحول هاد السفر لكابوس، بريئتين تقتلو وتذبحو بطريقة وحشية. حنا مشوكيين ومتأسفين وحزينين بزااف”. وكتقول بعض المصادر ان السفير الدنماركي بالمغرب “نيكولاي هاريس” مازال فمراكش، وحارس على اخبار عائلة الضحية لويزا بتفاصيل التحقيق.

ذبح السائحتين فشمهروش.. الوزير الاول الدنماريكي: هاد الجريمة الوحشية مقرفة ومقززة وانا كنشعر بأسى وحزن مكيتوصفوش

قالت وسائل إعلام إسبانية، أن السلطات الإسبانية ستغلق معبر سبتة بعد عشرة أيام في وجه المهربين، ولن يفتح مرة أخرى حتى الايام الأولى من شهر شتنبر. وقال موقع “سيوتا تيفي”، أن القرار يأتي بسبب الاحتفالات والعطل التي ستشهدها سبتة، بينها المعرض الترفيهي الذي سيقام خلال غشت، وتوافد المغاربة والسياح، ما يجعل عملية العبور غير سلسلة في ظل تكدس المهربين مع الزوار على المعبر.

الصبليون غايسدو معبر سبتة في وجه المهربين

أدانت إستئنافية الدار البيضاء قبل أيام متهما بهتك عرض قاصر بالعنف داخل مؤسسة تعليمية والافطار عمدا نهار رمضان واستهلاك المخدرات، وذلك بعد ضبطه وهو يحاول إغتصاب الطفل بعدما إستهلك المخدرات. وقضت غرفة الجنايات الابتدائية بإستئنافية الدار البيضاء، بالحكم على المتهم بأربع سنوات حبسا نافذا، وتحميله الصائر مجبرا في الادنى.

إدانة شخص تشد كيحاول يغتاصب دري داخل مؤسسة تعليمية فرمضان

المجلس “التأديبي- الداعشي” ديال واحد المؤسسة “تعليمية” حشاك فمكناس خدا قرار طرد بصفة نهائية بنت مراهقة كتقرا فالباك بسبب ان الأستاد حصلها هي وصاحبها كيتباوسو فوسط القسم، و وشا بيهوم للمدير. الولد عطاوه عقوبة مختلفة، فرضو عليه غي ينتاقل لمدرسة وحداخرة حيت قالك اسيدي التلميذة هي لي كانت كتحرش بيه. هاد الخبر جامع شلا مشاكل لي كيعاني منها المجتمع عامة و التعليم خاصة، منها التطرف والتخونيج لي مغلغل عندنا فالمدارس، والكيل بمكيالين لي كيخلينا نتعاملو بطريقة مختالفة مع الناس على حساب الجندر ديالهوم. واش المدرسة بلاصة ديال البوسان؟ طبعا لا. واش البوسان شي حاجة خايبة وموسخة وحرام و خاصنا نحاربوها؟ معلوم لا. واش هاد البنت دارت شي لعبة مقودة لدرجة ترميو بيها فالشارع باش تواجه مصير مقود كتار من هاد القرار؟ معلوم لا، لا و لا. فين هو التدرج فالعقوبة؟ فين هي مراعاة مصلحة التلميذ و المستقبل ديالو؟ هذا راه السطاج اللخر فالتسلط، والظلم، والجهل والتخلف والكلاخ، والغباء، والتطرف، والتدعشش، والتخونيج. هاد الأستاد وهاد المدير وهاد المجلس لي نورمالمون كان من الفروض يكونو متفهمين اندفاع المراهقين و يعالجو الأمر بحكمة وتروي، و يهدرو معاهوم بطريقة ودية يخليوهوم يفهمو علاش الفعل ديالهوم ماشي هو لي المشكل (حيت عمر البوسان ماقتل شي حد ولا سيفطو يتفركع)، المشكل هو تدار فوسط المدرسة ، ناضو هوما كيحرمو تلميذة من قرايتها ومستقبلها وحياتها حيت بنت وعاطيين غي انتقال للدري لي “تباس” حيت بوركابي (اش هاد التمييز واش هاد المجتمع الذكوري ديال الويل). تفو على تعليم وعلى اساسيذ لي عوض ميحاولو بجميع الطرق يخليو المراهقين يقراو و يبقاو فالمدرسة كيطردوهوم وكيخرجو عليهوم بيديهوم، و علاش؟ على بوسة! كنظن إلا كان هاد القانون ديال بوسة تساوي الطرد مطبق فعلا على كولشي فغادي يكونو كاع المغاربة خرجو من التامنة بحال محمد سقراط. لابغينا هادشي مايبقاش ويولي عندنا تعليم واساسيذ فالمستوى الحلول فنظري واضحة وباينة: اولا وقبل كل شيئ، غادي يخصنا نديرو حملة تطهيرية للخوانجية المكلخين فالتعليم. فين ما كان شي بولحية ولا شي موزيف متطرفين يتطردو حيت هادو عبارة عن خلاية كونصيريجين كتقتل فالتعليم مرحلة بمرحلة حتى غتخلي فيه غي صحاب “الجهاد والنكاح”. تانيا، يتبدل المقرر ويتنقا من الأدلجة لي فيه حيت هادشي لي كنقريو دابا لولادنا هو لي كيعطينا معلمين واساسيذ كيعلمو الصلاة فالأقسام وكيطردو التلاميذ على ود البوسان. ثالتا، الحوار خاص يولي منهاج اساسي فالمدارس، داك الصورة ديال الأستاد الجلاد تمحا، ومتبقاش فاش كتدخل للقسم تقرا كتستقبلك استاذة معبسة فيديها ديال ليمن عصا وفاليد لوخرا تيو، مكتعرف راسك واش جاي لمدرسة ولا لإصلاحية. واخيرا، خاص يرشو على هاد القطاع بشوية ديال لفلوس، راه الميزانية المخصصة للتعليم كتضحك وكتبكي فنفس الوقت. طبعا الهدرة فهادشي والتحليل ديال المشاكل لي كيعاني منها التعليم ميمكنش تختاصرها فمقال، خاصنا بزااااف حيت ماعندنا والو! فهاد الساعة نبداو بعدا غي بتصحيح هاد القرار الظالم و المتخلف فحق هاد البنيتة ونرجعوها لقرايتها.

نظامنا التعليمي كيطرد ولادو على بوسة وكيمجد فمعلمين خوانجية كيعلمو التطرف للأجيال الناشئة